Solidaritatea modan jartzeko nahia - Noticias de Gipuzkoa\nSolidaritatea modan jartzeko nahia\nsara ibarguren 03.05.2020 | 01:19\nNagore Cid bere etxeko balkoian, Elgoibarko Santa Klara komentua atzean duela. Argazkia: N.G.\nElgoibarko Nagore Cid gizarte hezitzaileak eta bere lagunek faboreen kate bat abiaraztea pentsatu dute, konfinamenduan zehar frekuentzia positibo bat aktibatzeko eta jendeari laguntzeko.\nNagore Cid 29 urteko gizarte hezitzaile elgoibartarra da. Bera eta bere lagunek, konfinamendu garai honetan fabore kate bat martxan jartzea erabaki dute, "solidaritatea modan jartzeko" eta "frekuentzia positibo bat aktibatzeko" helburuarekin. Mimi Leder zuzendari estatubatuarrak 2000. urtean estreinatutako Cadena de favores pelikula du oinarri eta pertsona bakoitzak egiten dituen mesedeak azalduz, sare sozialetara #cadenadefavores2020 traolarekin bideo bat igotzea da ekimenaren funtsa.Hala ere, ez da egun batetik bestera sortutako ekimen soil bat; prozesu luze baten ondorioz jaiotako iniziatiba baizik. "Koronabirusaren ondorioz ezarritako alarma egoera aktibatu zutenean, komentatu zidaten gizarte langileak behar zirela etxerik gabeko pertsonen-tzako aterpetxeetan lan egiteko. Beraz, Atano III.a frontoira joan nintzen lanera, etxegabeentzat aterpe gisa egokitu baitzuten", azaldu dio egunkari honi Cidek.\nAtano III. frontoiko aterpetxea Donostiako gizarte zerbitzuetara dedikatzen den Arrats elkarteak gestionatzen du eta hasieran 80 pertsona inguru bildu ziren han, nahiz eta ondoren jendea toki desberdinetara bideratzen hasi ziren.\n"Han ikusi nuen errealitatea beldurgarria izan zen, elurra egin zuen egun batean batzuk kalean geratu behar izan zuten gaua pasatzen. Gobernutik edo goitik etxetik ez irteteko mezua bidaltzen dute, baina etxerik ez dutenek zer egin behar dute?", galdegin du Cid-ek. Egoera horren aurrean, lagunekin ados jarri eta Elgoibarko Udalari herriko Santa Klara komentua irekitzeko eskaera egin zioten. Komentua 2018. urtean itxi zuten eta orain etxerik ez duten pertsonentzako aterpea izatea da Cid eta bere lagunen helburua.\n"Elgoibarko Udalaren erantzuna hasiera batean ezezkoa izan zen, justifikatuz Elgoibarren ez dutela atzeman pertsonarik kalean eta Santa Klara komentuak ez dituela etxegabeak hartzeko gutxieneko segurtasun eta osasun baldintzak betetzen", azaldu du Cidek.\nHorri erantzun bat emateko asmoz, Change.org plataformaren bidez komentua irekitzeko herritarren 812 sinadura bildu zituzten. "Gainera, erantzun bat eman genien esanez Atano III.a ere bi egunetan jarri dela martxan. Ez da behar ikaragarrizko instalakun-tzak edukitzea, baizik eta espazio bat egokitzea; eta gogoa baldin badago eta laguntzeko prest bagaude, posible da gauzak egitea", adierazi du.\nfabore katea Egindako guztiaren ondoren ere Elgoibarko Udalak ez zuen onartu Santa Klara komentua zabaltzea. "Politika egituratuta dago eta norbaitek herritar gisa zerbait proposatu arren, goikoek ez badute erabakitzen beharrezkoa dela edo egin daitekeela, ez da egiten eta listo", deitoratu du.\nBeraz, Udalak zerbait egiteko zain egon beharrean, herritar moduan zerbait proposatu zezaketela pentsatu zuten. "Hortik dator mesede kateko ziklo bat egiteko ideia. Zortzi bat lagunen artean sortu dugun ekimena da, kuadrillako lagunak gara, betiko lagunak", azaldu du Cidek.\n"Helburua frekuentzia positibo bat aktibatzea da eta solidaritatea modan jartzea. Utopikoa dirudi, baina sare sozialetan zabaltzen diren erronkak eta bideoak ikusi ondoren, zergatik ez dugu jartzen erronka gisa horrelako zerbait egitea?", dio. Horretarako, ekimena azaltzen duen bideo bat partekatu dute sare sozialetan. Lehenik eta behin, Cadena de favores pelikula ikusteko gonbita luzatzen dute eta jarraian, bakoitzak beste pertsona batzuei mesedeak egitea.\n"Pelikulan bertan hainbat ideia agertzen dira mesedeak egiteko eta bideoan esaten dugu fabore bat handia izan behar dela, baina txikitasunetik ere gauza asko egin daitezke", adierazi du Cidek. "Adibidez, lehengoan lagun batek deitu zidan telefonoz esanez supermerkatura joan zela ogia erosi nahi zuelako eta ez zegoela ogirik, agortu egin zelako. Beraz, kaxara joan zen eta hiru ogi zeuzkan emakume bat ikusi zuen. Ogia nondik atera zuen galdetu zion badaezpada, agian berriz atera zutelako, eta emakumeak erantzun zion azken hirurak hartu zituela. Momentuan ez zen ezer gehiago gertatu, baina nire laguna supermerkatutik atera zenean, emakumea zain zegoen kanpoan berari ogi bat emateko", gehitu du.\nKonfinamendu garai honetan etxean gaudenez, agian norbaiti ezin duela fabore handirik egin irudituko zaio. "Baina telefono dei soil batek ere asko egin dezake", nabarmendu du. Beraz, Cid eta bere lagunek luzatu duten proposamena #cadenadefavores2020 traolarekin sare sozialetara bakoitzak beste pertsonei egindako mesedeak azaltzen dituzten bideoak igotzea da, "batez ere beste batzuei ideiak emateko eta kate horrek aurrera jarraitzeko".\n"Gogoa baldin badago eta laguntzeko prest bagaude, posible da gauzak egitea"\nEkimenaren sortzaileetako bat


Trapagarango Udala - Trapagarango 2. erakusleiho lehiaketaren irabazleak (2015)\nTrapagarango 2. erakusleiho lehiaketaren irabazleak (2015)\nPasa den asteartean, apirilak 21, Escontrillako ikastetxeko balio anitzeko aretoan, Udalak eta Baturikek, Merkatari eta Ostalarien Elkarteak antolaturiko Trapagarango 2. Erakusleiho lehiaketaren (2015) sari banaketa ekitaldia egin zen.\nEkitalde horretara 150 lagun edo inguratu ziren, guztiak lotuak merkataritza eta ostalaritzarekin eta haiekin batera Alkatea eta Ingurumen, Hirigintza, Sustapen Ekonomiko, Enplegu eta Merkataritzako zinegotzi delegatua, udalean ordezkaritza duten beste alderdi batzuetako kideak, Eusko Jaurlaritzako Merkataritza eta Turismo Sailburuorde andrea, Cecobi eta Ezkerraldendako presidenteak, Caja Rural de Navarrako Trapagarango bulegoko ordezkariak, Deiakoak eta Radio 7koak.\nEpamahaiaren 1. saria: MIFY’S HAURTXOEN JANTZIAK, Maiatzaren Lehena etorbidea, 43an kokatua.\nEpamahaiaren 2. saria: ENDI ESTETIKA ZENTROA, J.R. Olaso 22an kokatua.\nPublikoaren 1. sari berezia: IKASI IKASTEGIA, J.R. Olaso, 48an behea-atzean kokatua.\nPublikoaren 2. sari berezia: M’EVA ESTETIKA ZENTROA, Axular 1 A kalean kokatua.\nHalaber, gehien gustatu zitzaien erakusleihoaren aldeko botoa Enplegu eta Herriaren Garapenerako Agentzian kokaturiko hautestontzian sartu dutenen artean Olaso Jauregian apirilaren 13an egin zen zozketaren bi irabazleei 200 euroko txartel bana eman zitzaien. Zortedunak honakoak izan ziren:\nUdalak emandako 200 euroko txartela, erosketak egiteko herriko establezimenduetan: A. URIA\nCaja Rural de Navarrak emandako 200 euroko txartela, erosketak egiteko Baturikeko establezimenduetan: FCO. J. SÁNCHEZ\nAmaitzeko, Trapagarango merkataritza eta ostalaritza establezimenduek emandako sariak zoketatu ziren bertaraturiko jendearen artean:\nSecret’s Estetika Zentroa Masaje lasaigarria\nLarrieta Burdindegia Kikara-jokoa\nMª Ángeles Modak Athletic-en produktu bat\nBilresa Laneko Arropa Amantala eta txanoa, bilbo-urdin kolorekoa (heldu edo umearen neurrikoa)\nTxoko de Koldo (Gure Etxea) Indaba-jana bi lagunentzat


Esne-belar - Wikipedia, entziklopedia askea.\nEsne-belarra Euphorbiaceae familiako eta Euphorbia generoko landareen izen arrunta da. Mundu osoan banaturik dago, batez ere, eskualde tropikal eta subtropikaletan.\nAzpifamilia Euphorbioideae (en)\n3 Espezie hautatuak\nOso genero handia eta dibertsoa da. 2.000 espezie baino gehiago daude. Asko belarkarak dira, baina zuhaixkak, zuhaitzak eta zukutsuak ere daude. Gehienek izerdi esnekara (latex) narritagarria, batzuetan oso pozoitsua, daukate.\nInfloreszentzia berezia dute: ziatioa. Bai lore arrak baita emeak ere periantio gabeak dira. Hau da, sexu organoak biluzik daude, inguratzen dituzten petalorik gabe. Lore eme bakoitzaz lore ar txikiz osaturiko 5 multzoz inguratuta daude.\nEsne-belarren latexa azaleko garatxoak eta maskurak kentzeko erabiltzen da. Pazko lorea (Euphorbia pulcherrima) eguberrietan merkaturatzen den landare apaingarria da.\nEuphorbia lathyris – tartiku\nEuphorbia paralias - dunetako esne-belar\nEuphorbia segetalis - itsas esne-belar\n↑ Argia.com: Esne-belarra Jakoba Errekondoren artikulua.\nWikimedia Commonsen badira fitxategi gehiago, gai hau dutenak: Esne-belar\nWikispezieetan bada informazioa gehiago, gai hau dela eta: Euphorbia


MGEP GMHZ Diseinuko ikasleek erronkan sortutako skate jasangarrien aurkezpenak burutu dituzte (bideoa) | Mondragon formación profesional\n.-(e)k idatzia\t 2022-05-12 0\nMondragon Goi Eskola Politeknikoko Diseinuko Zikloko 2. mailako ikasleek aurten izan duten erronka nagusi bat egiten dute: skate bat birdiseinatu erabiltzailearen eta erabilpenaren arabera (abiadura handitan ibiltzeko, saltoak egiteko, ume txikientzako…). Behin birdiseinua dutenean, taula eta “truck”-a fabrikatu egiten dituzte, eta gainontzeko elementuak, lotura elementuak eta gurpilak adibidez, katalogoetatik aukeratu eta erosten ditugu.\nHona hemen joan den urtean, erronka berdintsuarekin grabatu izandako bideoa:\nAurten berriz, Garapen Jasangarrirako Helburuetako bat izan dugu kontuan, Ekoizpen eta kontsumo jasangarria (12. Helburua), eta erabili ohi den karbono-zuntza beharrean, liho (lino) zuntza erabili dute.\nGarapen Jasangarrirako Helburuak (GJH edo, gazteleraz,ODS-Objetivos de Desarrollo Sostenible)\nLiho-zuntza skatearen taula laminatzeko prest\nErronkako azken betebeharra egindakoaren aurkezpena da, hau da, publikoaren aurrean egin beharreko aurkezpen ofiziala. Aurkezpen honetara 1. Mailako ikasleak gonbidatu ditugu bi helburu nagusirekin:\n2. mailako ikasleak betikoen aurrean aurkeztu ordez, ezagunak ez diren beste pertsona batzuren aurrean aurkeztu arazteko.\n1. mailako ikasleek datorren ikasturtean zer egingo duten ikusteko\nUrduritasunak aparte, bai lehenengo zein bigarren mailako ikasleak pozik agertu ziren esperientziarekin.\nTaula, esan bezala, material konposatuan egiten da (erretxina + zuntza), eta horretarako moldea diseinatu eta fabrikatu behar da, CNC (Zenbakizko Kontrolezko) mekanizazioz, eta gero, konposatua gainean laminatuz.\nTruck-a, piezarik garrantzitsuena skate-an, aluminio galdatuaz egiten da. Lehenengo, modeloa 3D inprimatuz, eta gero hondarrean galdatuz aluminioa. Azken operazioak mekanizazio txikiak, zulatzeak, izango dira.\nMuntaia eginda, talde bakoitzak bere gustura apaintzen ditu skate-ak.\nLiho-zuntza erretxinaz bustitzen\nTaularen inguruan hutsa egiten\nTaula onduta (curada) desmoldekatzen\nTruck-ak egiteko plaka modelo eta kaxak\nKaxak hondarrez beteta eta truck-ak egiteko hutsuneekin\nAluminioaren isurketa egin eta hoztu ondoren\nTruck-a osatzen duten 2 piezak\nSkateen azken emaitza batzuk\nAurten ere, lan bikaina egin da. Harro egoteko moduko azken produktuak erakutsi egin ahal izan dira 1. mailako ikasleen aurrean.\nKategoriak eginez ikasiFabrikazio Mekanikoko Diseinuko ZikloaGoi Mailako Heziketa ZikloakMondragon Goi Eskola Politeknikoa


1 ekaina de 2002\nAENA-ren arabera, joan den urtean Espainiak dituen 47 aireportuek milioi eta erdi hegaldi kudeatu zituzten, 120 milioi bidaiari garraiatzeko eginkizunean. Madrilgoa (Barajas), urtean 34 milioi pasaiari mugitzen dituelarik, mundu osoan lan gehien duten aireportuetan 16. tokian agertzen da.\nDuela laurogei urte Espainiak hiru aireportu (Bartzelona, Alacant eta Malagan) baizik ez zuelarik, azpiegitura hori elementu estrategiko bilakatu da zeinahi hiri edo eskualderen garapen sozioekonomikoak aurrera egingo badu.\nAbiatu eta itzultzeko tokia izateaz gainera, aireportua elkartzeko gune eta, batik bat, itxaron leku da, puntualtasunik eza dela eta, Europako aireportuen zerrendetan espainiarrak kondarrean utzi dituzten ohiko atzerapenak jasateko. Lanbideak hala agindurik edo bidai turistikoren bat egitearren, horrelako instalazioetan sarri orduak eta orduak ematen dituzten herritarrak milaka asko dira. Horregatik komeni zen espainiar aireportuak nolakoak diren ezagutzea, hegaldiekin eta aire konpainiekin lotura estuagoa duten kontuak bazterrean utzirik.\nAztertu beharreko alderdiak zehaztu zituzten aireportu sektoreko adituen aholkularitza tarteko, CONSUMER-eko teknikoek ekainean 12 aireportu bisitatu zituzten: Madril (Barajas), Bartzelona (El Prat), Bilbo (Loiu), Valentzia (Manises), Alacant (Altet), Malaga (Pablo Picasso), Iruñea (Noain), Kanaria Handi (Gando), Palma (Son San Juan), Santiago (Lavacolla) Sevilla (San Pablo) eta Donostiakoa (Hondarribia).\nNola egin zen\nTokian tokiko aireportutik gertueneko hirian hasi zen ikerlana, aldizkari honetako teknikoek bertan taxia hartu baitzuten, delako hiri horretatik aireporturainoko ibilbidea zenbat kostatzen den egiaztatzeko. Aireportuan zirela, sei multzotan sailkaturiko dozenaka alderdi aztertu zituzten: aireportuekiko komunikazioa (garraio publikoa, bertaraino iristeko seinaleak, etab.), sarbideak eta antolamendua (azpiegitura mugikortasun murriztu eta itsuentzat egokiturik dagoen, aireportu barneko orientazioa errazteko argibideak, etab.), erosotasun eta aisia (atseden hartzeko guneak, itxaronaldia arintzeko doaneko aukerak, haurrentzako zerbitzuak, etab.), aireportuko zerbitzuak (jendeaz arduratzeko pertsonala, kontsignak, ekipajea garraiatzeko orgak, kutxazain automatikoak, etab.), (aireportuaren, oro har, eta komun eta antzekoen) garbitasun, kontserbatze-egoera eta segurtasuna (suteen kontrako tresneriak, segurtasun pertsonala, larrialdiko irteerak, etab.). Azterketaren emaitzetan ikus daitekeenez, aireportuetako segurtasuna oso ona dela esan daiteke, orokorki. CONSUMER-en azterketan “bikain” kalifikazioa jaso dutelako, Altet (Alacant), Barajas (Madril), Kanaria Handi (Kanariar Uharteak) eta San Pablo (Sevilla) nabarmendu dira eta El Prat (Bartzelona) bakarrik ez zen iritsi proba gainditzera, bi arrazoirengatik: batetik, larrialdiko irteeren seinaleztapena ez da egokia eta, bestetik, beste gainerako aireportuetan ikusi ziren segurtasuneko bideo-kamerak ikusi ez zirelako Bartzelonakoan.\nAireportuen garbitasun eta kontserbatze-egoerari ere batez besteko kalifikazio ona eman zaie. “Gutxiegi” nota ez du batek ere merezi izan eta, alderantziz, “bikain” edo “oso ongi” mailaraino %40 iritsi dira. Garbiketa eta kontserbatze-egoeran puntuaziorik hoberena, 9na puntu baino gehiagorekin, Barajas (Madril), Kanaria Handi (Gando), Loiu (Bilbo) eta Noaingo (Iruñea) aireportuek merezi izan zituzten bitartean, garbitasun eskasen edota kontserbatze-egoera kaskarrenean zeudenak, hurrenez hurren, Altet (Alacant), El Prat (Bartzelona), Palma, Donostia eta San Pablo (Sevilla) aireportuak izan ziren: onartzeko moduko soilak dira hauek denak.\nAireportuetako zerbitzuei dagokienez, batez beste “ongi” kalifikazioa merezi izan dute denek. Pablo Picasso (Malaga), Barajas (Madril) eta Palma nabarmentzen dira besteen artetik eta Alacantekoak ez zuen proba gainditu, CONSUMER-eko teknikoei aireportu horretako pertsonalak eman zien informazioa eta agertu zuen adeitasuna, batetik, eta erabiltzaileek baliatzeko zeuden karrotxoen kopurua, bestetik, onartzeko modukotzat jo ez zirelako, batik bat. Sarbide eta antolamenduaz ari garela, aldizkari honek ezarritako proba denek gainditu zuten arren, Loiukoa (Bilbo), “onartzeko moduko” baino lortu ez zuelarik, batez bestekoaren azpitik geratu zen. Aireporturainoko komunikazioak eta seinaleztapenak (garraio-zerbitzu publikoa, ordutegi zabalak, etab) dira Espainiako aireportuen alderdi txarrena, erosotasun eta aisia multzokoekin batera. Aztertutako aireportuen erdiek (Alacant, Iruñea, Kanaria Handi, Palma, Bilbo eta Santiagokoak, hain zuzen) ez dute proba gainditu aireportuarekiko loturen atalean eta nota ona Malaga eta Sevillakoek bakarrik irabazi dute. Aztertu ditugun aireportu guztien %25ean (Malaga, Donostia eta Sevillan) bakarrik hartzen ditu garraio publikoak lehen eta atzen hegaldiko ordutegiak.\nBukatzeko, erabiltzaileei eskaintzen zaien erosotasun eta aisiari dagokiola, hiruk bakarrik gainditu dute azterketa: “bikain” Pablo Picassok (Malaga), “ongi” Donostia eta Madrilgoak. Gainerakoek ez dute inondik inora gainditu interes handirik, bai bidaiariek, bai hauei harrera egitera doazenek maiz jasan behar izaten dituzten amaigabeko itxaronaldiak eramangarri egiteko bezalako eta bezainbeste atseden-gune eta aisialdi erakargarria eskaintzeko.\nAireporturainoko garraioaren arazoa bitan azaltzen da: garraiobideen nolakotasunean eta ordutegietan. Aireportu gehientsuenek garraiobide-mota bakarra izaten dute (autobusa, eskuarki) jendea bertaraino gerturatzeko. Alderdi horretan soilik nabaritzen dira Malaga, Madril eta Bartzelonakoa, hirurok baitira garraiobide-mota gehien eskaintzen dituztenak. Kasuen %66an, berriz, aireportua eta hiria lotzeko autobusa baizik ez dago eta, areago, Iruñeko aireportua hiriarekin ez du lotzen garraiobide publikoak.\nGauza bat da aireportua eta hiria lotzeko garraiobide publikoa egotea eta beste bat, beti berdina ez dena, garraiobide publiko horrek irteera eta helduera guztiak betetzea. Aireportuen %75ean garraiobidea ez dator bat aurren eta atzeneko hegaldiekin. Donostia, Malaga eta Sevilla aireportuetako garraio publikoko ordutegia bakarrik egokitu zaie bertako hegaldiei.\nAzterturiko aireportuek erakusten duten garraio publikoen bidezko komunikazio eskasak erabiltzailea taxi zerbitzuak kontratatzera behartzen du askotan. Hiru aireportutik batean bakarrik kostatzen da 10 euro baino gutxiago hiri erdialdetik aireporturainoko ibilbidea egitea (Iruñea, Alacant eta Malagan, hain zuzen). Kasuen %25ean gastua 10 eta 25 euro bitartean dabil (Valentzia, Sevilla, Santiago eta Palman) eta gainontzekoetan (denen %41) distantzia hori egitearen prezioa 15 eurotik gora joaten da (hala nola Madril, Bartzelona, Kanariak, Bilbo eta Donostian). Herri edo hiriburu batetik aireporturainoko ibilbiderik garestiena Donostia eta Hondarribia bitartekoa da: 23 euro. Aireportuan taxiak izatea dela eta, Iruñeko aireportua bakarrik nabarmentzen da alderdi txarretik, hegaldietako pertsonen premiak betetzeko bezainbeste ibilgailurik ez izatearren.\nBai kasuan kasuko herritik irteeretako, bai aireportura bideko seinaleztapenari dagokionez, azterturiko aireportuen %60 inguruk behar bezainbesteko seinaleak ditu; halaxe gertatzen da Valentzia, Malaga, Madril, Kanaria Handi, Palma, Santiago eta Sevillako aireportuetan. Seinaleztapena hobetu beharko luketen %33 horretan sartzen dira Iruñea, Bartzelona, Bilbo eta Donostiakoak. Adiera honetan, Alacanteko aireportuak seinaleztapen eskasena du, azterturiko denetan.\nGarbitasun eta kontserbatze-egoera\nBisita egin zen egunean hiru aireportuk (Alacant, Malaga eta Bartzelona) ez zuten agertu garbitasun-egoera hobezina, bai onartzeko modukoa. Alderdi hori dela eta, Iruñea, Madril, Kanaria Handi, Bilbo eta Santiagokoa nabarmendu ziren. Kontserbatze-egoerari dagokionez, Donostiakoak bakarrik ez zuen proba aise gainditu; Malaga, Iruñea, Madril, Kanaria Handi eta Bilbokoak, berriz, oso-oso irudi ona eman zuten. Komunen garbitasunaz, Malaga eta Bartzelona “erdipurdikoa” erakutsi zuten, Santiagokoarekin batera; komunik xahuenak Alacant, Madril, Kanaria Handi eta Bilboko aireportuetan zeuden. Komunen kontserbatze-egoeraz ari garela, kalifikazioak onak izan ziren eta Alacantekoak bakarrik jaso zuen “erdipurdikoa”. Komunetako hornikuntza (papera, eskuak lehortzeko aukera, xaboia eta ura lababoetan, etab.) zuzen zegoen aireportu guztietan. Argikuntzaren atalean, Sevillako aireportuak eraman zuen kalifikazio eskasena (“erdipurdikoa”) eta, beste muturrean, Malaga, Iruñea, Madril, Bartzelona eta Palmakoa izan ziren hoberenak. Paperontzirik ez zegoen Malaga eta Sevillako aireportuetan, harritzekoa bada ere. Malagakoak garbitasunean erdietsitako “erdipurdiko” kalifikazioa paperontzien gabeziak azaltzen du, baina Sevillakoa egoera onean zegoen. Alacanteko aireportuko hainbat paperontzi beteegi zeuden, inguruetan zaborra erori eta barreiatuta; horrez gainera, birziklapena egiteko ez zeuden prestaturik. Palmakoak ere, birziklapena egiteko prestaturik ez egoteaz aparte, urri-urriak ziren, Bartzelonakoan bezala. Gainerako aireportuetan bazen behar adina paperontzi, egoera onean eta birziklapena egiteko egokiturik.\nAzterturiko aireportu guztiek badituzte suteen kontrako instalazioak. Segurtasun pertsonal ugariagorik ez izatea nabarmendu zen Malaga, Bartzelona, Bilbo, Santiago eta Sevillakoan. Erabiltzaileak bestelako segurtasun-sistemarik (bideo-kamaren zirkuitu itxia, adibidez) hauteman ote dezakeen egiaztatu nahi izan zen; Bartzelonan izan ezik, CONSUMER-eko teknikoek segurtasun-giroa hauteman zuten aireportu guztietan. Bartzelona eta Palman larrialdiko irteeren behar bezalako seinaleztapenik ez izatea nabarmentzen da. Larrialdirik gertatzekotan zer egin behar den (larrialdiko irteerarik gertukoena zein den eta bertaraino nola irits daitekeen) adierazten duen kartelik Sevillakoan bakarrik aurkitu zen.\nHemen aztertutako aireportuetan Iruñea eta Donostiakoak dira osasun-zentrorik ez duten bakarrak, bertako enplegatuek adierazi zuten bezala. Indarreko legeriak xedatua duen legez, aireportuetan erretzeko debekapena dela eta, egoera ez da batere asetzeko modukoa. Alacant, Malaga, Bilbo eta Sevillako aireportuetan ezin da erre, inon ere. Madril, Kanaria Handi, Bartzelona eta Santiagokoan badira erretzaileentzako berariazko guneak. Amaitzeko, Valentzia, Iruñea, Palma eta Donostiakoan debekapenik ez zen ikusi aireportu osoan.\nAireporturik egokiena... eta konparaketako taula\nBertaraino iristeko, Malagakoa, hiritik bertatik abiatuta seinaleztapen egokia erakusten duelako, garraio publikoaren bidez irits daitekeelako hegaldien ordutegiari egokiturik, eta taxi-zerbitzua ona delako (merkea eta ibilgailu-kopuru handia martxan).\nBarruan ez galtzeko, Valentziakoa, bertako orientazioa on-ona delako, seinaleak oso eraginkorrak direlako, helduera eta irteeren berri ematen duten pantailen kopuru ugari eta kokapen onagatik, megafoni sistemaren funtzionamendu zuzenagatik eta informazioa eskaintzeko baliatzen diren hizkuntzen kopuruagatik.\nItxaronaldi luzeetan itolarriak ez jotzeko, Malagakoa, bertako atseden-guneen erosotasunagatik eta itxaronaldiak atsegin bihurtzeko kezkagatik (pintura erakusketa eta, txikientzako, jolastoki egokitua).\nAireportuko pertsonalari kontsultak egiteko, Palma eta Santiagokoak: arreta eta zerbitzu ona eskaintzeaz gainera, galdeturiko tokiraino lagunduak izateko eskatu zitzaienean ez zuten inolako eragozpenik ezarri.\nItxaronaldia aprobetxatzeko, erosketak egin eta aireportuko zerbitzuez gozatuz, Madrilgoa: bertan, ohikoez gainera, beste hamaikatxo zerbitzu ere eskaintzen dira: 30 komertzio baino gehiago, banka bulegoak, erlijio zerbitzuak, haurtzaindegia, etab.\nAparkatzeko, Iruñea eta Donostiakoa, bietan ere aparkalekua doanekoa baita, nahiz eragozpen txiki bat duen: zaintzailerik ez da bertan.\nDiru askorik gastatu gabe, kafe edo freskagarri bat hartzeko, Bilbokoa, freskagarriari dagokionez bereziki; beste aireportu batzuetan 2 eurotik gora ordaindu behar delarik, Bilbokoan 1,25 euro baino ez da kostatzen.\nMakina edari-saltzailean freskagarri bat hartzeko, Bilbokoa berriz; makinak emaniko freskagarria 1,05 euro kostatzen da; Iruñekoan, aldiz, 1,95 euro (garestiena, atal honetan).\nAireportu garbien eta hobekien kontserbatua, Madrilgoa: sekulako arreta nabarmentzen da, bai instalazioetan, bai komunetan ere.\nSeme-alabak etxetik joan arren, bizitzak aurrera egiten du\nErabili egin behar dira, larruazalak badu memoria eta\nEspezie zaurgarrien mehatxurik handiena\nEskuz zein makinaz, landarearen premietara egokitu behar


ABENTURA PARKEA - Urdaibai Aventura y Turismo Activo en Bizkaia\nAbentura Parkea Zuhaitzetan\n“Mendexa Abentura Park”\nZUHAITZ ARTEKO ABENTURA BASOA, GUZTIONTZAKO DIBERTSIOA\nABENTURA PARKEA ETA TIROLINAK ZUHAITZETAN\nMendexa Abentura Park, Euskal Kostaldean zuhaitz abentura parkea, Mendexako udalerrian (Bizkaia – Euskadi) kokatua, Lekeitioko itsas hiribildutik 4 km-tara, Bilbotik 60 km-tara Donostiatik 63 km-tara, eta Gasteiztik 87 km-tara.\nGoza ezazu parkeko ibilbideetan zure habilezia, bizitasun eta oreka erronkei aurre egiten. 70 erronkatik gora eta 21 tirolinadun 4 zirkuituri aurre egingo diezu, zuhaitzez zuhaitz ibiltzeko aukera izango duzun berrikuntzaz betetako ibilbide hauetan; tirolinak, tibeteko zubiak, lianak, eta abar.\nHaur eta helduen gozamenerako diseinatuta, parkea zure neurrira\nBISITATU MENDEXA ABENTURA PARKEKO WEB ORRIA\nMendexa (Bizkaia), 25 Km-ra Urdaibaitik\nMendexa Abentura Park, Bº Leagi s/n, Mendexa\nDENBORADIA | DATAK\nMartxoa – Azaroa\nBanakoak, kuadrilak, asoziazioak, klubak, espresak, ikasle taldeak, ikasbidaiak, familiak…\nZirkuitu bakoitzeko adin eta altueren baldintzak betetzea\nKiroleko jantzi eta oinetakoak\nMendexa Park, abentura guztien eskura\nMendexa Abentura Park publiko guztientzako aproposa den tirolina eta zuhaiztien Abentura parkea da. Haur eta helduen gozapemenerako diseinatua, ingurukoekin jardunaldi gogoangarria izateko aukera ezberdinak eskaintzen ditu. Zure ingurukoekin, familia, lagun, lankide… egun berezi bat igarotzeko aukera onena. Guztiaren gainetik, natur ingurunean adina eta egoera fisikoari garrantziarik eman gabe, konpainian gozatzeko esperientzia ahaztezina. Zuhaitzetara igo, jauzi egin, batetik bestera igaro. Mendexa Abentura Parkean zure ingurukoen konpainian eta segurtasun osoz biziko duzu abentura.\nIbilbideak: 4 zirkuitu, demo zirkuitu bat, 21 tirolina y 73 erronka.\nSegurtasuna: Eten gabeko bizi-lerroa.\nZailtasuna: Parte-hartzeile guztientzat egokitutako zirkuituak.\nAdina eta Altuera: Zirkuitu bakoitzak bere gutxieneko adin eta altuera baldintzak ditu.\nIstalazioak: Arretarako bulegoak, komunak, motxilak uzteko espazioa, picnic gunea, aparkaleku propioa.\nMeteorologia:Ekintza hau euripean egin daiteke segurtasun mugak zeharkatzen ez diren bitartean.\nTalde guztientzat egokituta inor abentura gabe gera ez dadin:\nFamiliak: Emozioz beteriko egun dibertigarri batetaz familian gozatzeko aukera ezin hobea.\nUrtebetetzeak: Haur, gazte zein helduen urtebetetze edo ospakizunak era ezberdin batetan ospatzeko lekua.\nEzkon-agurrak: Naturan, kirola eginaz, zirkuitu ezberdinekin eta edozein pertsonentzako egokiak diren zirkuituekin goza dezakezue gure parkean.\nGazte taldeak: Udaleku, kanpamentu, irteera edo ikasbidaientzako gehigarri egokia, esperientzia berri bat gazteentzat.\nGrupos escolares: Ibilbide ezberdinak adin ezberdinetako ikasle taldeentzat bereziki diseinatuta.\nEventos de empresa: Zure enpresako ekitaldian antolatzeko modu berri bat, zuen helburu eta beharrizanetara egokituta.\nTicket regalo: Egin ezazu opari original bat eta murgildu naturan.


Kaixo! Nere izena Maitane da,11 urte ditut eta 6.mailakoa naiz. Anaia txikiago bat dut Aimar izenekoa eta 6 urte ditu. Nire lagun hoberenak Irantzu, Maddi eta Izaro dira. Nire animalia gustukoenak zaldiak dira. ‘Goazen’ telesaioa izugarri gustatzen zait eta baita dantza egitea ere . Nire kolore gustukoena fuksia kolorea da. Lagunekin egotea asko gustatzen zait. Eta nire janaririk gustukoena makarroiak dira.\nKaixo! Ni Imanol naiz. 5. mailan nago eta Gorri taldekoa naiz. Ekainaren 10ean jaio nintzen 2007 urtean. 11 urteko anaia bat dut, Juan izenekoa. Abestea gustatzen zait, Urdanetako ahotsak abesbatzan nago.\nNire lagun hoberenak Iker, Adonis, Jokin, Ignacio, Noelia ... dira. Bi txakur ditut: Pintto eta Orban. Nik praktikatzen dudan kirola frontenisa da eta entrenatzea gustatzen zait. Nire janaririk gustukoena makarroiak gaztarekin da. Eta nire animalia gustukoena zaldia da.


Ajoarriero Lehiaketa – BETI GAZTE\n1991. urtean ospatu genuen lehendabiziko aldiz Ajoarriero Lehiaketa, Beti Gaztek 50 urte betetzen zituela aprobetxatuz.\nGure kulturan, ongi jateari garrantzi handia ematen diogunez, Lesakako Udaletxearen laguntzaz horrelako lehiaketa bat antolatzea erabaki zen urte hartan. Egun honetan, iluntzean, parte hartuko duten bikoteak, lehenagotikan apuntatu direnak, elkartearen egoitza ingurura hurbiltzen dira lehiaketari hasiera emateko asmoz.\nOrduko bikote bakoitzak beharrezko materiala prest eduki beharko du: sukaldatzeko tresnak, piper gorriak, berdeak… Elkarteak, 2kg bakailo ematen dizkiot bikote bakoitzari, laguntza ekonomiko ttiki batez gain.\nBertzalde, Lesakako hainbat ostatuek ajoarriero kaxulak prestatzen dituzte Beti Gazterentzat, lehiaketaren ondotik herrikoei banatzeko.\nBehin bikoteak ajoarrieroa prestatu dutela, denak bildu, numerazio bat eman, eta epaileek hauek dastatu eta baloratzen dituzte.\nBehin epaileen puntuazioak bilduta, bertan irabazleen izenak erraten dira, hiru puntuazio hobernerak jaso dituztenek hainbat sari lortuz.\n2017ko Ajoarriero Lehiaketako irabazleak


Bergantiños Galiziako kostaldeko eskualdea da, Coruñako probintziaren mendebaldean dagoena.\nCarballo du udalerririk handiena.\nCoristanco Galiziako A Coruñako probintziako Bergantiños eskualdean dagoen udalerria da. 2008ko erroldaren arabera Coristanco udalerriak 7.376 biztanle zituen.\nDmitri Leonidovitx Radtxenko (errusieraz: Дмитрий Леонидович Радченко; 1970eko abenduaren 2a - ) Errusiako futbolaria izan zen.\nMalpica izenburuak honako adiera ezberdinak eduki ditzake:\nMalpica de Bergantiños, Galiziako A Coruñako probintzian dagoen udalerria.\nMalpica de Tajo, Gaztela-Mantxako Toledoko probintzian dagoen udalerria.\nMalpica de Arba, Aragoiko Zaragoza probintzian dagoen udalerria.\nMalpica el Toro, Venezuelako Aragua Estatuko Villa de Cura udalerriko landa kokapena.\nMario Zubiaga Garate (Tolosa, 1963ko maiatzaren 27a), unibertsitateko irakasle eta politologo euskalduna da.\nZuzenbidean lizentziaduna eta Zientzia politikoetan doktorea da Euskal Herriko Unibertsitatean. Hainbat argitalpen ditu, eta bere ikerketa lerro nagusiak honako hauek dira: prozesu demokratizatzaileak, herritarren parte hartzea, gizarte mugimenduak, estatugintza eta naziogintza, erabakitzeko eskubidea eta euskal lurraldetasuna.\nNoirmoutier-en-l'Île Frantziako udalerri bat da, Vendée departamenduan dagoena, Pays de la Loire eskualdean. 2013an 4.842 biztanle zituen.


Desazelerazioa, prekarietatea eta babesgabetasuna dira gure lan-egoeraren ezaugarri nagusiak 2018 urte amaieran | LAB SINDIKATUA\nEkintza Soziala Desazelerazioa, prekarietatea eta babesgabetasuna dira gure lan-egoeraren ezaugarri nagusiak 2018 urte amaieran\nDesazelerazioa, prekarietatea eta babesgabetasuna dira gure lan-egoeraren ezaugarri nagusiak 2018 urte amaieran\nHego Euskal Herrian erregistratutako langabezia 152.516 pertsonatan kokatu zen 2018 urte amaieran. Langabetuen erdiak baino gehiago emakumezkoak ziren, %56,1 hain zuzen ere.\nAurreko hilabetearekin alderatuta enplegu zerbitzu publikoetan erregistratutako langabeziak 1998 pertsonetan egin du behera, nagusiki gabonetako sasoiaren inguruan zerbitzu sektorean ematen diren kontratazioengatik.\nAurreko hilabetean enplegurik ez zutenen artean ere behera egin du langabeziak. Industrian aldiz, 751 pertsonetan egin du gora langabeziak. Honek %3,9ko igoera suposatzen du hilabete bakar batean.\nBilakaera sektorial honek gazte eta emakumeei egin die mesede bereziki, baina benetan oso hobekuntza prekario eta iheskorra da, sortutako enpleguaren antzerakoa. Aurreko urtearekin alderatuta, 10.673 pertsonetan egin du behera langabeziak. Honek esan nahi du langabeziaren bilakaerak urteko seigarren jaitsiera kateatzen duela abenduko hilabete batean. Hala ere, urteko jaitsiera azken lau urteotako txikiena izan da.\nGainera, nabarmentzekoa da gazteen langabezia iazko maila berdinetan dagoela ia. 25 urtetik beherako 10.286 gazte dago langabezia, 2017ko abenduan baino 18 gehiago.\nHortaz, lan merkatuaren suspertze erritmoa moteltzen ari denaren sintoma argi baten aurrean gaude, gure ekonomiaren bilakaerak erakusten duen bilakaerarekin bat datorrena.\nKontratazioari dagokionez, sinatutako 100 kontratutik 8 baino ez dira mugagabeak, aldi baterako kontratuen erdiak ez du hilabetea gainditzen eta kontratazioaren beste hern bat da mugagabekoa, gutxi gora behera. Guzti horrek argi uzten lan-merkatuan indarrean dagoen segurtasun gabezia eta errotazio maila.\nAzkenik, salatu beharra dugu langabeziagatiko babes sistema espainiarrak eskaintzen duten estaldura maila apala.\nHego Euskal Herrian 62.149 dira gaur egun langabeziagatiko prestazioren bat jasotzen dutenak, baina kasuen %38,6an gutxigatik hilean 430 eurotako prestazioa gainditzen duen prestazio asistentzialak dira.\nGainera, langabeziagatiko prestazioak jasotzen dituen kolektiboaren artean soilik 48.423 pertsona jotzen dira ofizialki langabetutzat, arrazoi administratibo desberdinak medio. Honek esan nahi du 106.000 pertsona daudela indarrean dagoen babes esparruak bertan behera uzten dituenak.


Hurrengo edizioa: 2023-24\nDiploman matrikulatu naiz, lan egiteko eta nire etxea izateko.\nSaioa Alesya Arenas Alonso\nBigarren promozioko ikaslea 2020/21\nIkastea gustatzen zait eta Deustuko Unibertsitatean prestakuntza gehiago jaso nahi dut.\nNaroa Asua Palacios\nTitulu batu lortu nahi dut bulego batean lan egiteko.\nIgnacio Cabia Aláez\nBigarren promozioko ikaslea. 2020/21\nDeustuko Unibertsitatean nago ikasten jarraitu nahi dudalako.\nGerson Alonso Díaz García\nDeustuko Unibertsitatean matrikulatu naiz, etorkizunerako lana lortu nahi dudalako.\nBigarren promozioko ikaslea 2021/23\nDeustuko Unibertsitatean ikasteak ateak zabalduko dizkit etorkizunerako.\nEider Ferrero Borrás\nDiploman matrikulatu naiz lanerako prestatzeko.\nPaula Galán Gómez\nDeustuko Unibertsitatean egon nahi dut gauza berriak ikastea gustatzen zaidalako.\nVictoria Pérez Gajate\nDiploman matrikulatu naiz gauza gehiago ikasi eta jende berria ezagutu nahi dudalako.\nAndrea Ramírez Bombín\nDeustuko Unibertsitatean ikasten dudana asko gustatzen zaidalako\nIrati Rondón Sainz\nDeustuko Unibertsitatean gauza berriak ikasi ahal ditut lana aurkitzeko\nPeru Ruiz Martínez\nDiploman matrikulatu naiz Deustuko Unibertsitateko titulua izateko eta lan egiteko\nDeustuko Unibertsitatean lanerako prestatzen naiz.\nJosé Emilio Torcal Gracián\nEn la Universidad de Deusto me estoy preparando para conseguir un trabajo.\nNerea Zárate Sáez\nAlumna de la segunda promoción. 2021/23\n2013tik, GAUDE Elkarteak CIVIS programa jarrita du abian, lan trebakuntzarako eta laguntza enpleguan aritzeko. Programa abian jarri zenetik lankidetza ezarri zen Deustuko Unibertsitateko Hezkuntza eta Kirola Fakultatearekin, bi erakundeek elkarrekin lan egin nahi zutelako ikasleak unibertsitate esparruan txerta zitezen eta eskubide beteko herritar eta profesional bihurtzeko aukera izan zezaten.


(«Eugène-Emmanuel Viollet-le-Duc» orritik birbideratua)\nParis, 1814ko urtarrilaren 27a\nLausana, 1879ko irailaren 17a (65 urte)\narkitektoa, idazlea, draftspersona, arte-historialaria, architectural historiana, artista, restorerra eta castellologista\nEugène Emmanuel Viollet-le-Duc (Paris, 1814ko urtarrilaren 27a - Lausana, 1879ko irailaren 17a) frantziar arkitekto eta teorialaria zen, estilo neogotikoko garrantzitsuena\nParisen ikasketak egin ondoren, Italian izan zen eta geroago Frantzian zehar ibili zen bertako eraikuntza eta monumentuak aztertzen. Frantziako Erdi Aroko eraikin asko konpondu zituen. Lan haiei eta arkitekturaz idatzitako kritika eta historia-lanei esker egin zen ospetsu. Eraikuntzen jatorrizko ezaugarriak gordetzeko ahaleginak egin zituen, baina geroago diseinu eta osagai berriak erabiltzen hasi zen. Eraikinak konpontzeko, egoera baino, haien osagaien eta formen iturburu izan bide ziren arkitekturako printzipioak kontuan hartu behar direla zioen. Printzipio horietan oinarriturik egindako lanengatik kritika ugari jaso zituen, eraikinak jatorrizko egitura eta forma galtzen zuela baitzioten zenbait adituk.\nChâteau de la Flachère (Rhône, Rhône-Alpeak)\nOrriaren azken aldaketa: 3 martxoa 2017, 19:00.


Baga Biga: Hitzak izan daitezela hitzak, baina norberarenak. Entziklopedia berri bat, ez Britainiarra, ez Larousse, ez Googleren garaitarakoa ere. Gizakiaren bizipen eta tragediatik abiatuta, ironiaz eta zorroztasunez, 1954an Alberto Saviniok egina. Entziklopedia pertsonal bat, hitzei beste zentzu bat emateko.\nHitzak izan daitezela hitzak, baina norberarenak. Entziklopedia berri bat, ez Britainiarra, ez Larousse, ez Googleren garaitarakoa ere. Gizakiaren bizipen eta tragediatik abiatuta, ironiaz eta zorroztasunez, 1954an Alberto Saviniok egina. Entziklopedia pertsonal bat, hitzei beste zentzu bat emateko.


Hamar urtetik gora Lezamako trenbide zaharra berpiztearen alde lanean - Deia\nHamar urtetik gora Lezamako trenbide zaharra berpiztearen alde lanean\n2009an sortu zenetik Bizi Txorierri plataformak ekintza desberdinak egin ditu\noier pérez 27.09.2020 | 01:21\nLezama – Ia bi hilabeteko berrogeialdia igaro ondoren, Bizkaiako biztanleriak oso gogo handiekin jaso du normaltasun berria, batez ere, probintziako txoko desberdinetan aurki daitezkeen natura baliabideak gozatzeko modu osasuntsu eta lasai batean; korrika, bizikletan, oinez, bakarka, familiarekin, lagunekin€ Zorionez, Txorierriko eskualdeko herritarrek hainbat dira euren etxe inguruetan dituzten paraje bereziak, baina, hala ere, badaude jende askok ezautzen ez dituzten eta bertoko historioaren barnean oso pisu handia daukaten guneak; esate baterako, Lezamako trenbide zaharra. XIX. mende amaieran, 1894an, martxan jarri zen Txorierri Bilborekin zuzenean lotzen zuen garraiobide hau, baina urtebete inguru bakarrik iraun zuen, izan ere, oso istripu larri bat izan zen, bertan hamahiru hildako izanda. Geroztik, abandonatuta geratu da eta, 120 urte baino gehiago igarota ere, trenbidearen egiturak zutik dirau, nahiz eta denboraren igarotzeak bere eragina izan duen.\nBaliabide historiko eta natural hau berreskuratzeko asmotan, Bizi Txorierri plataforma sortu zuen Larrabetzuko guraso eta lagun talde batek 2009 urtean. Euren helburu nagusia hurrengoa izan zen; Lezamako trenbide zaharra berreskuratzea, eskualdeko biztanleek euren aisialdian paseatzeko zein kirola egiteko aukera berri bat izateko. "Benetan bide interesgarria da hau. Natura eta eskualdeko historioa elkartzen dituen baliabide bat da Lezamako trenbide zaharra, izan ere, mendian barrena sartutako egitura ikusgarria da bertan ikusi daitekeena. Gure nahia hau konpondu eta berreskuratu ahal izatea da, ikusgarritasun handiagoa eman ahal izateko, mota desberdinetako profila daukaten pertsonentzako mugikortasuna hobetzeko eta, noski, segurtasuna areagotzeko", azaldu zuen Gorka Saratxuk, plataformako kideak.\nProiektu interesgarri honen ezagutza areagotzeko eta Txorierri inguruko jendea kontzientziatzeko asmotan, hainbat dira 2009 urtetik antolatu izan diren martxa desberdinak, kasu askotan elkarte desberdinekin elkarlanean; Zamudioko Txirrin-Txirrin eta Lezamako Zorribike txirrindularitza taldeak, Erandioko Lutxana auzoko Errekabentura, euren piraguen erabilera ahalbidetuta, eta, amaitzeko, Bilboko Uribarri auzoko Gailurra Mendi Taldea batik bat. Gorkaren esanetan, oso jardunaldi bereziak izan ohi dira hauek, izan ere, asko dira gertura tzen direnak eta bidearen inguruko jakingura islatze dutenak, horrgatik "argi dago oso interesgarria izan daitekeela". Bestalde, hitzaldi desberdinak ere aurkeztu dituzte Bizi Txorierriko kideek inguruko herrietako kultura aretoetan, baina, azken urteetan, plataformaren aktibitatea era nabarmenean murriztu da, gehien bat indar falta dela eta: "Ikusten joan gara gure esfortzu handiak ez duela instituzioan aldeko erantzun handirik izan eta, gutxinaka, horrek motibazio falta eragin du guregan. Hala ere, 2020 urte honetan tutelaren amaierako argia ikusten hasi garela esan dezakegu, nahiz eta epe luzerako".\nDirudienez, Zamudioko Udalak proeiktuaren inguruko interes handia aurkeztu zuen urte hasieran, izan ere, inguruko ondarearen zati garrantzitsu baten berreskurapena suposatu dezake eskualde osoarentzat. Tamalez, ekimena edo berreskuratzearen inguruko bilerak etenda daude covid-19 birusaren izurriteak azken hilabeteetan sortutako osasun-egoera zaila dela eta. "Pena handia izan da. Alde batera utzita koronabirusak suposatu dituen galera eta ondorio larriak, oso ilusio handia egin zigun plataformako kideei Zamudioko Udalaren interesa jasotzeak, baina guztiz ulergarria da orain beste batzuk izan behar direla lehentasunak. Espero dugu datorren urtean osasun-egoera hobetu izana eta, behin kontua lasaituta, gure helburua lortzeko aurrera pausoak ematen joan ahal izatea", aitortu zuen Gorkak. Proiektua aurrera atera ezkero, hainbat izango dira Txorierrik irabaziko dituen gauzak; aisialdirako baliabide berri bat, eskualdeko ondarearen berpizkundea, Bilborekiko lotura zuzena eta beste hainbat, horrenbestez, Bizi Txorierri plataformaren arabera, ezfortsu handia merezi duen ekimen bat da hau.\nBidegorria Lezamako trenbide zaharra alde batera utzita, Bizi Txorierri plataformako kideek beste xede eta ilusio bat daukate; Txorierriko herri guztiak lotzen dituen bidegorri bat izatea. "Gure eskualdea benetan aproposa da horrelako bide bat izateko. Gainera, Erandiora arte joan daitekeela kontuan izanda, Bilboko eta Eskuinaldeko bidegorri sareekin konektatzeko aukera dago, bertoko sarea eta bizikletaz ibiltzeko aukerak modu nabrmenean areagotuz. Gaur egun, gero eta jende gehiago ari da bizikleta mundua hurbiltzen eta hau oso aukera polita izan daiteke", aitortu zuen Gorkak. Horrenbestez, argi dago Bizi Txorierrik lan egiten jarraituko duela proiektu hauen alde.\nBalio historikoa. Bizi Txorierri plataformako kideen arabera, oso garrantzitsua litzateke Lezamako trenbide zaharra berreskuratzea eskualdeko historioaren atal garrantzitsu bat islatzen duelako. Nahiz eta oso denbora gutxitan zehar martxan egon zen, bere garaian oso garrantzitsua izan zen Txorierriko biztanleriarentzako. Honek, Sondikako harrobi batean hartutako materiala Bilbora bideratzen zuen, hortaz, industria arloko garrantzi handia izan zuen trenak bere garaian.\nAisialdirako baliabide. Lezamako trenbidea berpiztu ezkero, Txorierriko biztanleriak aisialdirako aukera bikaina izango luke, bertan bizikletaz, oinez zein korrika egun apartak igarotzeko aukera ahalbidetuta. Gainera, kanpoko jendea erakartzea ere lortze posible litzateke natura eta historia baliabide hau erabilita, mendian barrena, horrelako egitura ikustea oso erakargarria baita.\nInoizko partaidetzarik handiena 2019ko Azkue Literatura sarietan.


Ibili Iranzu ibaiaren arroilara gastronomiarekin - Landa Turismoa Nafarroan\nHasiera Aisia eta turismoa Bisita gidatuak eta ekoesperientziak Ibili Iranzu ibaiaren arroilara gastronomiarekin\nIranzu Lur Elkarteak produktu turistiko berria eskaintzen du, Iranzu ibaiaren arroilaren ibilbidera bisita gidatua, gatz organikoak dastatzearekin oliba olio birjinarekin, Gazta Zaharra gazta eta bertako ardoekin, Iranzu Lur Elkarteak antolatuta.\nBisita gidatua Iranzu ibaiaren arroilaren ibilbidera, bertako hainbat produktu dastatuz\n4,4 km joan-etorria / Desnibela 105m.\nIranzuko monasterio ederraren ondoan hasten den bide lineala, igoera txiki batean igarotzen dena, larreak, hariztiak eta pago ikusgarriak zeharkatzen dituena, ibaiak harkaitzean, bere igerilekuetan eta bere ur gardenetan landu dituen forma bitxiak mugatzen dituztenak . Urbasa Andía parke naturalaren magalean dago.\nGainera, bisita hau asteburu batekin konbinatu daiteke Irango Tierras-eko landa-ostatuetako batean, eta horien artean nabarmentzen dira Casa rural Artea, Don Roque, Babesenea, Lazkua, Etxarrienea, La Madriguera de Tomaso eta Apartamentos Nekasenea. % 30eko beherapena.\nTelefonoak: 646185264 - 948 542371\nWhatsApp : 646185264\nPosta elektronikoa: info@tierrasdeiranzu.com\nLekua: Irantzu monasterio ondoan, informazio puntua


urruti: Paredes eta hormak\nJose Paredesek hemezortzi urte zituen 1973an soldadutzarako hartu zutenean. Jon Paredesek baino bat gutxiago. Jose Paredesek estatu kolpe baten erdian aurkitu zuen bere burua, abiatzear zen diktadura bateko azken katebegi. Jon Paredesek diktadura baten aurka armak hartzea erabaki zuen sasoi beretsuan, bere borondatez, faxismoaren aurka borrokatzeko.\nEskuak errebolber baten kulata-kolpez txikituta, mihia erauzita, Victor Jararen gorputz torturatuan erruleta errusiarrean ibili zen tenienteordea. Chile futbol zelaiko lehen tiroaren ondotik, aurrean zituen Jose Paredes eta behartutako beste mutilei tiro egin zezatela agindu zien. Irailaren 19an aurkitu zuten kantariaren gorpua.\n1973ko irailetik 1975ekora, Paredes antifaxistaren zoria ere idatzita zegoen. Victor Jararen hilotza topatu eta urte bira ezarri zioten Txikiri heriotza zigorra. Munduko amorruaren aurrean Orienteko plazan bildu zituen beretarrak espainiar kriminalak. Hiltzaileak aldamenean zeukan ondorengoa, Borbon izeneko bat.\nJose Paredes soldadu ohia egunotan atxilotu dute Txilen, kate luzeko azken katebegia dela jakitun, gorago, askoz gorago joan behar dela jakitun. «Ama Aberrian», kriminalak zigorrak gabe hiltzen dira ohean, faxistek hautatutako ordezkoek estatuburu jarraitzen dute, eta inoiz jazo ez zen trantsizioa munduaren eredu izan daitekeela uste dute oraindik.\nAre okerrago, botere banaketa daukatela sinesten dute, eta inoiz konturik eskatu ez dieten epaileekin jarraitzen dute. Besteak beste, faxismoaren biktimei irain egiten, eta militante antifaxistei oroitarriak ere ukatzen. Eta patetikoena, epaileen aginduak bete eta bete jarraitzen dute alkateek.\nPosted by Urtzi UV at 09:21\nLabels: berria, larrepetit, Txiki, Txile, Victor Jara


«Letrak eta musika jorratzeko, beti izan dugu kontuan beste batzuek egindako bidea» | erritarrak | GAUR8\nIñakiOrtiz de Villalba\nHatortxu Rock jaialdian eman zuten kontzertu gogangarria Betagarriren agurra izan zen. Taldeko abeslari Iñaki Ortiz de Villalbak proiektu berri bati ekin dio jada.\n«Letrak eta musika jorratzeko, beti izan dugu kontuan beste batzuek egindako bidea»\nDuela 24 urte, Gasteizko institutu bateko lagun talde batek «zarata egiten hastea» erabaki zuen, inolako pretentsiorik gabe. Eta hasi baziren, hasi ziren. Zenbait hilabeteren buruan, maketa bat grabatu zuten, ezusteko arrakasta izan zuena, eta oholtzarik oholtza hasi ziren, lehenengo diskoa argitaratu arte hiruzpalau urte joan ziren arren. Konturatzerako, baina, Betagarri euskal musika talde erreferentziala zen, Euskal Herrian eta kanpoan.\nMilatik gora kontzertu eman zituzten 22 urtean, eta, bi urteko isilaldiaren ondoren, Lakuntzan, Hatortxu Rock jaialdi erraldoian, beren azken kontzertua eman zuten joan den uztailaren 28ko gauean. Eta ez zuten huts egin gazte andanaren aurrean, beren ibilbide luzearen mailari eutsita. «Esker hitzak baino ez ditugu», esan zuten euskal preso politikoen aldeko jaialdiaren antolatzaileek, «oholtza gainean eta haietatik kanpo Betagarrik erakutsi duen elkartasuna» gogoraraziz.\nIñaki Ortiz de Villalbak ez du soberako aurkezpenik behar. Bizitza erdian ahotsa jarri dion taldearen ibilbideaz jardun du GAUR8rekin, euskal musikan lorratz nabarmena utzi duen etapa horretaz eta haren amaieraz, baina baita berri baten hasieraz ere, dagoeneko abian baitu bere hurrengo proiektua.\nHatortxu Rockeko kontzertua etapa baten bukaera izan zen.\nAgian, nolabait, horrela izan zen, azken finean Betagarri aparkatuta utzi dugu-eta guztiok. Badakizu, gauzak bukatzen direnean, beste batzuez hasten zara pentsatzen. Betagarrirekin, pentsa ia-ia 22 urte eman ditugula, azkenengo bietan jotzeari utzi genion-eta. Ikusten genuen taldeak ere aire apurtxo bat behar zuela eta arnasa hartu behar genuela guztiok. Bi urte horiek hausnartzeko izan ziren, eta hausnarketa horren bueltan, uztea erabaki genuen.\nHala ere, Hatortxu Rocken jotzeko elkartu zineten.\nBai, lehendik hitzartuta zegoen. Jaialdi horrek izan behar zuen agian garai berri bateko lehen kontzertua edo garai zaharreko azkena. Azkenean bigarrena izan zen. Horrela erabaki genuen denon artean, ez jarraitzea Betagarrirekin. Ez dago zergati nagusi bat, baina asko daude; azken finean, beste bide batzuk jorratzea erabaki genuen. Hatortxukoa oso hunkigarria izan zen, oso kontzertu polita; batetik, Obrent Pas-ekin eta hainbat euskal talderekin partekatu genuen agertokia, eta, bestetik, kontzertuaren, jaialdiaren motiboa guztiz bihotzekoa zen, eta guk oso gustura egin jo genuen horrelako marko batean.\nEsanguratsua da Betagarrik bere azken kontzertua aldarrikapen marko batean egin izana. Zuen ibilbidean argi utzi duzue alderdi hori.\nBai, noski. Guk badakigu nondik gatozen, eta, nolabait, garai bateko semeak gara. Hainbat iturritatik edan genuen, ez bakarrik letren edukiak jorratzeko, baizik eta musikarena ere bai; beti izan dugu kontuan beste batzuek egindako bidea, ezta? Gu 90eko hamarkadan garrantzitsuak izan ginen, 2000koan ere bai, eta Katalunian badugu iragan bat oso esanguratsua. 1.030 kontzertu inguru jo ditugu, eta horietatik Katalunian 300 inguru izango ziren. Guk zenbait uda eman ditugu Kataluniatik atera gabe. Orduan Katalunia Euskal Herrira begira zegoen. 2000. urtean, pentsa zer arrakasta genuen han, gure zuzeneko bat bertan grabatu genuela: “Zuzenena”. Zuzenena, bi zentzutan: zuzenekoena eta egokiena. La Mirona aretoan, Gironan, grabatu genuen, 2004. urtean, uste dut. Izugarrizko arrakasta zuen Betagarrik Katalunian, bere musikagatik, transmititzen zuelako, baina baita euskal talde bat zelako, euskaraz abesten zuelako; kataluniarrek antzekotasun bat ikusten zuten. Orain badirudi guztiz alderantziz gertatzen dela, euskaldunok Kataluniara begira gaudela, eta seguruenik hainbat talde ere bai.\nGure historian, Katalunia eta han grabatutako diskoaren kontuaz gain, beste gauza aipagarri asko izan dira. Japonian izan gara, Alemanian eta Suitzan 60 kontzertu inguru egin ditugu, euskara oro har Europan zehar eraman dugu... Europan esanguratsuak izatea oso garrantzitsua zen guretzat. Gogoan dut beti iragartzen zutela Betagarri taldeak Francok debekatu zuen hizkuntzan abesten zuela. Alemanian oso kezkatuta zeuden Gernikarekin, horren jabe baziren; ez ziren nazionalisten oso lagun, ordea. Haiek, ezkertiarrek batez ere, naziekin lotzen zuten nazionalismo guztia, eta zu saiatzen zinen nazionalismoak ez duela zertan baztertzailea izan azaltzen, nazio bat aldarrikatzea faxismoarekin lotzen duen ideia horri aurre egiten... Eztabaida sakonetan sartzen ginen Alemanian!\nGarrantzitsua da kanpoan abestea?\nOso garrantzitsua, niretzat interesgarriena. Kanpora ateratzea, zure musika kanpora ateratzea, gauzak partekatzea, hitz egitea, beste herrialde batzuetan nola bizi diren ikustea, han lagunak eta ezagunak izatea... oso aberasgarria da. Azken batean, taldea bai, jakina, musika egitea, jotzea eta abar ondo dago, baina, nire ustez, Betagarrik egin duen gauzarik garrantzitsuena kanpokoekin, ez bakarrik Kataluniakoekin, baizik eta Europako eta beste leku batzuetako jendearekin, Madril, Valladolid, Espainiako beste herri eta hiri batzuetako kideekin partekatzea, gertutasun bat izatea, elkartasun bat sortzea izan da. Haiek esandakoa da: «Guk ere Euskal Herria maite dugu, zuena bezalako taldeak maite ditugu». Eta hori, pentsa, garai nahiko latzetan esaten ziguten. Taldeak eman digun onena harreman horiek izan dira.\nOker ez banago, zure bokazioa ez zen musika, ezta?\nEz, ez, inondik inora! Guri musika gustatzen zitzaigun, eta garai hartan Gasteizen talde gutxi zeuden, are gutxiago euskaraz kantatzen zutenak. Zeudenak punk eta heavyak ziren. Gure erreferentea Gasteizen, argi eta garbi, Hertzainak izan ziren; ni haien jarraitzaile sutsua nintzen. Beraz, haien kontzertuetara joaten ginen, eta, azkenean, euskal musika osoari erreparatu genion. Ska gustatzen zitzaigun, euskaraz abestea gustatzen zitzaigun, institutuko lagun talde bat ados jarri ginen horren inguruan eta Betagarri taldea sortu genuen, inolako asmo berezirik gabe…\nBaina nahi gabe ere...\nNahi gabe, bai. Guk hiru urte eman genituen maketa batekin, baina jendea gure kontzertuetara joaten zen. Eta inork ez zigun disko bat grabatzerik eskaini.\nMaketa hark izan zuen arrakasta ere ez zenuten espero, nonbait.\nEz, ez. Ni harrituta geratu nintzen, esate baterako, Galiziako tipo batek deitu zidanean, maketa hori jarrita, bere aretora jotzera joan behar genuela esateko. «Hau zeharo flipatuta dago», pentsatu nuen nik momentu hartan, baina ikusi genuen oihartzun handia izan zuela.\nAzken batean, lagun talde bat zineten.\nBai, baina handik eta hemendik deitzen ziguten eta gu joan egiten ginen. Edonola ere, lehenengo diskoa ateratzea kostatu egin zitzaigun, eta pentsatzen genuen beste talde batzuek, hainbeste jotzen ez zutenek eta horrenbesteko arrakastarik ez zutenek, diskoa ateratzen zutela eta guk ez genuela horretarako eskaintzarik. Egia esan, ez genuen eskaintzarik. Azkenean, Mil a Gritos Records, Soziedad Alkoholikakoen diskoetxea sortu zen eta hainbat talde bultzatu zituen, tartean gu. Lehen disko hark [“Betagarri”], hedapen eta oihartzun handia izan zuen, eta bidean jarri gintuen.\nEta ezinbesteko erreferentzia bihurtu zineten Euskal Herriko musikan.\nArabarrak izanda gainera! Eta nire ustez, taldeak Araban eragina izan zuen, gazteengan eta jende askorengan… Tira, hau ez nuke nik esan beharko, eta agian gehiegi esatea da, baina Araban gauzak ikusteko moduan gazteriaren zati batean eragina izan du Betagarrik, beste hainbat euskal taldek bezala.\nEz dakit zeuk esan behar duzun ala ez, baina badirudi hala dela.\nA, eta guk ez dugu inongo konplexurik izan arabarrak garela esateko; harro, gainera!\nIzenetik hasita. Bi adieratan, gainera, ikatza egiteko txondorrari botatzen zaiona eta bestea.\nHedabideetan askotan gaizki jarri dute: “Betagorri”, ”Betiegarri”, ”Betegarri”… era guztietara “Betagarri” izan ezik. Jakina, jendeak ez zuen hitza ezagutzen, baina Araban bai, erabiltzen da, gure amak eta amamak Eharin [Gasteiz ondo-ondoko herrixkan] erabiltzen zuten “sua bizitzea” adierarekin, haizearen bidez edo egurra botaz: «emaiozu betagarri». Eta erdararekin nahastuta ere erabiltzen da: date más betagarri, “bizkortu adi”, alegia. Eta hori gelditu zen gehienbat. Txondorrari dagokiona Kanpezu eta Mendialdetik kanpo ez da oso ezaguna.\nEgin duzue etapa honen balantzerik?\nLehen esan dizudan bezala, hau nire bizitza izan da, ez bizitza osoa, baina erdia bai. Eta istorioak eta pasadizoak eta gorabeherak milaka izan dira, onak eta txarrak, denetatik izan dugu. Ezingo nuke bakar bat nabarmendu. Ez dakit, esaterako, gogora datorkit Japoniako areto bat, jendez bete zen, gu euskaraz kantatzen, hemen funtzionatzen zuen ikuskizun bat eskaini eta han ere funtzionatzen zuela ikustea… Letra ulertu gabe ere, gure musika ulertzen zutela eta dantzan ari zirela ikustea izugarria izan zen. Eta izugarria izan zen, halaber, hemengo [Gasteizko] gaztetxean egin genuen lehen kontzertua, edo Madrilen jotzea, Caracol aretoan adibidez, edo gune okupatu batean eta milaka lagun euskarazko abestiak entzuten, non eta Madrilen. Horrelako gauzek harritu egiten zaituzte, eta betiko gelditzen dira. Gasteizko jaietan, Foru enparantzan edo txosnetan jotzea ere, familiakoak kontzertuetan ikustea... Nire gurasoek ez dakit zer pentsatzen zuten, beharbada ezkontzetan eta jaunartzeetan jotzeko taldea ginela-edo! «Ea gure mutilak zer egiten duen» etorriko ziren lehen aldiz. Flipatuta geratu ziren.\nNola erabaki zenuten egingo zenuten musika mota?\nBetagarri nolabait berezia izan zen musika berezia egiten zuelako. Esate baterako, gu Kataluniara joaten ginen eta bagenekien han oso gustukoa zutela ska, baina ska klasikoa, ska jamaikarra. Guk ska, rock eta punk musikak nahastu nahi genituen, eta uztarketa horretatik, lelo akuilatzaileetatik, rocketik, metaletatik zerbait berezia sortu zen, entzutean «hau Betagarri da» esaten zenuena; erritmoa, soinua, ahotsa… horregatik zen nolabait berezia. Eskaini genuena ez zen betikoa, barrutik sortutako gauza bat izan zen, eta taldeak bazuen arrakasta zuzenean. Orduan, hemen, Euskal Herrian, martxa eta dantzatzea gehienbat trikitiaren bidez ezagutzen genuen. Horregatik 90eko hamarkadan Skalariak eta Betagarri zentzu horretan bi talde esanguratsu izan ziren. Negu Gorriak jotzeari utzita zegoen ordurako, beranduxeago Fermin hasi zen… baina Negu Gorriak mestizajean ikaragarriak ziren: ska, reggae, hardcore… Erraztasun hori zuten. Gu ska eta rockean finkatu ginen apur bat, eta ildo horretatik jo genuen.\nDiozunez, ahotsak eta metalek ere ezaugarritu dute taldea.\nBai. 90eko hamarkadan ez zegoen metaldun bandarik. Potato zegoen, baina Potato reggaea zen, oso patxadatsua, erdaraz… eta Betagarri euskal munduarentzat pizgarri bat izan zen. Negu Gorriak taldean eta Kortaturen “Azken guda dantza”-n ere bazeuden metalak, eta guk hasieratik metalak erabili genituen, eta ondoren talde askok erreparatu ziguten guri eta Skalariei beren taldeak egiteko, metalak sartzeko, hala nola E.T.S., Skakeitan, Itziarren Semeak, Ze Esatek!... Egun talde esanguratsuak dira, astebururo jotzen ari direnak. Vendetta Skalariak-en ondorengoa da, baxu jotzailea talde horretakoa zen, bateria ere azken txanpan horiekin ibilia... eta badakit ETSko abeslaria gure kontzertu guztietara etortzen zela...\nLehenengo diskoa grabatzea kostatu zitzaizuen, baina gero, alderdi horretatik ere, talde emankorra izan zarete.\nBai, gutxi gorabehera bi urtean behin disko bat grabatu izan dugu.\nKanpoan, esan bezala, asko ibili zarete, batez ere Katalunian, eta, 2000tik aurrera, gehiago.\nArgentinara eta Ameriketako Estatu Batuetara euskal etxeen bitartez joan ginen. Boisen Berri Txarrak taldearekin batera jo genuen. Alemanian harreman onak egin genituen, hango diskoetxe batek disko bat argitaratu zigun eta proposatu zizkigun birak onartu genituen. Guk orduan kanpoan jotzeko txipa genuen, eta harremanak badituzu eta jotzeko baldintzak baldin badaude, joan egiten zara, ez? Oso zaila zen Euskal Herritik ateratzea, eta galera handirik ez zegoen bitartean… eta ez zegoen galerarik, zeren, esaterako, Alemanian lo egiteko ez genuen gasturik, jaten ematen ziguten... ez, hara joateak ez zigun gastu handirik eragiten. Eta Katalunian katxea genuen, baldintza onetan joaten ginen, ez denbora pasatzera; musikatik bizitzera, hemen bezala. Kanpora ateratzeko, hazia bota behar da, itzultzeko. Askotan ez duzu lortzen.\nHemendik aurrera, zer? Egin duzu planen bat?\nZerbait egingo dugu, ez? Uste dut ildo beretik jarraituko dudala musika aldetik. Nik sortu ditudan kantuak beste esparru batera eraman nitzake, baina ez dut nahi. Uste dut Betagarriren halako jarraipena egingo dudala.\nOraindik izena ez dago zehaztuta. Zenbait lagun disko bat garatzen laguntzen ari zaizkit, abestiak egiten ari gara. Eta hor gabiltza Enriko Rubiños, Vendettako bateria-jotzailea, Ruben Anton talde bereko tronpetista, Andoni Garcia Matxain, Lauroban eta Emon taldean egondako gitarra-jotzailea, Julen Barandiaran Txiki baxu-jotzailea, Izaro bakarlariarekin jotzen ari dena... Ikusten duzunez, guztiak dira gipuzkoarrak, Ruben Anton Vendettako tronpetista [nafarra] izan ezik. Ruben ere proiektuan sartuko da-eta. Oraingoz diskoa prestatzen ari gara, eta gero ikusiko dugu taldean gelditzen diren, beren proiektuekin bateragarria den… Nik musikariak behar nituen, hauekin banuen harremana, batez ere Enriko eta Rubenekin, lagunak gara-eta, hainbat lekutan elkartutakoak. Badakit mugak daudela, beste proiektu batzuetan daudela eta beren taldeek lehentasuna izango dutela. Sanferminetan esan nien, gaupasa batean, nirekin jotzeko prest egongo ziren, eta esan zidaten: «Iñaki, apuntatzen gara». «Ziur zaudete? Begiratu zer ordu den…», esan nien nik, eta eurek baietz, baietz. Eta hor gabiltza kantuak prestatzen, Tolosa eta Gasteiz artean. Ikusiko dugu zer fruitu ematen duen...\nBeraz, momentuz proiektua lagun arteko disko bat egitea da, eta, gero, gerokoak.\nHorixe da. Ez dakit, litekeena da ahal izanez gero udara begira proiektu hori defendatzea… ikusiko dugu.\nDurangorako prest egongo da?\nEz, ez dugu astirik. Gainera, oraindik tronboia falta zaigu. Tronboia airean da [barrez].\nZer-nolako sentsazioak dituzu?\nOraindik entsegu gutxi egin ditugu, baina badakit oso musikari onak direla. Nik baditut kantu batzuk eginda, eta letrekin Onintza Enbeitak lagunduko dit. Onintza ETBko programa batean ezagutu nuen, eta ondoren Whatsapp bidez galdetu nion letra batzuk egiten lagunduko zidan. Berak «jakina!» erantzun zidan.\n«Hatortxukoa oso hunkigarria izan zen, oso kontzertu polita; batetik, Obrent Pas-ekin eta hainbat euskal talderekin partekatu genuen agertokia, eta, bestetik, kontzertuaren, jaialdiaren motiboa guztiz bihotzekoa zen»\n«Zenbait lagun disko bat garatzen laguntzen ari zaizkit, abestiak egiten ari gara»


(Foto: Larreko Mahiak Donostiako Kontxan egindako ekintza. Leloa: «Klima ez da negozioa»)\nAzaroaren 1etik 12ra, aurreikusitako datatik urtebetera, munduko agintariakberriro bilduko dira Klima Aldaketari buruzko Nazio Batuen Esparru KonbentziokoAldeen 26. Konferentzian, COP26an, Klima Aldaketari buruzko Nazio Batuenorgano gorenean, oraingoan Glasgowen. 1995etik hogeita sei konferentzia joandira, eta bost 2015eko Parisko Akordiotik, non berotze globala +2 ºC-tik osobehera mugatzeko helburua adostu zen, eta +1,5 ºC ez gainditzeko ahaleginhandiak egitea. Goi-bilera hau partziala izango dela salatu nahi dugu, Hegoaldeglobaleko herrialdeen partaidetza oso txikia izango baita –horiek ari diraondorioak gehien jasaten–, pandemiarengatik eta ezarritako murrizketengatik.\nAurreko 25 goi-bileretako akordioak gorabehera, neoliberalismoak bizitzaren etagizartearen euskarriak suntsitzen jarraitzen du, eta urtero markak hausten diraberotegi-efektuko gasen isuriei dagokienez. Horregatik, planetaren batezbesteko tenperatura, dagoeneko, industria aurreko aroan baino 1,1 ºC altuagoada. Horrela, aldaketa klimatikoa errealitate saihestezina bihurtu da, eta harenondorioak ez dituzte etorkizuneko belaunaldiek jasango; gu gara hurrengobelaunaldia. Horren adibide dira, besteak beste, biodibertsitatearen galera, geroeta ohikoagoak diren muturreko fenomenoak –bero boladak, lehorteak,uholdeak, suteak…–, permafrosta eta glaziarrak urtzea, uzta-galerak etaerrefuxiatuen aurkako apartheid globala. Klima Aldaketari buruzko Gobernu Arteko Taldearen (IPCC) epe motzeko aurreikuspenak beldurgarriak dira.\nKlima larrialdiarekin batera, erregai fosil eta material merke eta ugarien aroa amaitzen ari da. Energia iturri berriztagarriak beharrezkoak dira deskarbonizaziorako, baina IPCCk ohartarazi digunez, ezingo dute gure egungokontsumoa bermatu, are gutxiago hazkundea. Horregatik, klima larrialdia arazo sozial eta globala da, agerian uzten ditu ekoizpen- eta kontsumo-sistemakapitalista osoaren gabeziak. Etengabeko hazkundearen logikak talka egiten duplanetaren mugekin eta gehienon beharrizanekin, eta klima-aldaketa hazkunde zentzugabe horren albo-ondorioetako bat da. Erro sakoneko arazo horri aurreegiteko, ez da nahiko aazaleko aldaketak egitea; energia- eta material-kontsumoa murriztu behar da, hazkunde ekonomiko globalaren helburua alde batera utzita.\nBerotze globala saihestezina da, baina ezin dugu arintzeko konponbideak atzeratzen jarraitu. Orain, hamarren bakoitza borrokatzea da erronka, 2100.urterako 1,5 ºC-ko berotzea ez gainditzeko, eta trantsizio ekologiko eta sozialabultzatzeko. Klima aldaketaren ondorio larrienak saihesteko bidean, Iparralde globaleko herrialdeok erantzukizun handia dugu; are handiagoa bertako eliteek. Esaterako, 2018an 8,7 tona CO2 isuri ziren Euskal Herriko biztanle bakoitzeko, EBko (8,6 t) eta munduko (6,6 t) batez bestekoaren gainetik; munduko % 10 aberatsenak, bestalde, isurketa guztien erdia sortzen du. Hori guztia dela eta, COP26ko kideei eta estatuko, erkidegoetako eta tokiko gobernuei eskatzen diegu larrialdi klimatikoko adierazpenen erosotasuna aldebatera uzteko, eta ekintzara jotzeko. Premiazkoa da material- eta energia-kontsumoaren murrizketa demokratikoki planifikatzea, bidezkoa izan dadin. Horretarako, ondorengo neurriak proposatzen ditugu:\n• Erabili eta botatzeko kontsumoa eta zaharkitze programatua alde baterauztea. Konponketak eta lotutako enpleguak sustatzea.\n• Herritar guztien aukerak bermatzea oinarrizko diru-sarrerak eta zerbitzupubliko iraunkorrak (osasuna, hezkuntza, etxebizitza, zaintza, energia,elikadura, aire eta ur garbiak...) eskuratzeko.\n• Lanaldia murriztea, enplegua banatzea eta bizitzarako ezinbestekoakdiren ordaindu gabeko lanen banaketa bultzatzea.\n• Mugikortasun iraunkorrerako politikak sustatzea, oinez, bizikletaz etagarraio publikoz egindako joan-etorriak lehenetsiz, eta alferrikakodesplazamenduak murriztuz, errepideen beharra ez areagotzeko.Autokontsumoa eta tokiko energia-komunitateak sustatzea, energiaberriztagarrietan oinarrituta.\n• Desberdinkeriarekin amaitzea, aberastasuna birbanatuz eta zerga-politikaprogresiboak ezarriz.\n• Klima-aldaketan erantzukizunik handiena duten enpresei diru-laguntzakemateari uztea. Mirari teknologiko faltsuak saltzeari uztea (hidrogenoa, zentral nuklearrenbelaunaldi berria, karbonoa harrapatu eta biltegiratzea...).\n• Hazkunde ekonomikoaren bidea alde batera uztea. Kapitalismoa da krisiklimatikoaren sorburua, eta ez da irtenbidea izango, berdez margotuarren (greenwashing, 3.0 industria, CO2 isurketen merkatua...).\n• Hondakinen kudeaketan, murrizteari, berrerabiltzeari, birziklatzeari etakonpostatzeari lehentasun osoa ematea, klima-larrialdiaren eragile direngasen isurketa handia sortzen duen erraustea baztertuz.\nKlima larrialdiak, borroka globala izanik ere, tokian tokiko erantzunak behar ditu. Izan ere, ezinbestekoa iruditzen zaigu ageri-agerian uztea hemen, gurean, Euskal Herrian, egiten diren hondakin-, biodibertsitate-, lurralde antolaketa-edota energia-politikek larrialdi-egoera globalarekin zerikusi zuzena dutela. Politika horiek iraunkorra ez den eredu ekonomiko eta sozial batean sakontzera bideratuta baitaude, eta, horrela, larrialdi klimatiko eta ekologikoa areagotu baino ez baitute egiten. Norabide-aldaketa sakona behar dugu, trantsizio justubaterantz. Eta garbi dago ezin dela trantsizio justurik egin baldin eta aldaketaegoera honetara ekarri gaituzten esku berberetan uzten bada. Eta, hain justu,bertako agintariak horixe egiten ari dira, esaterako, pandemiatik suspertzeko europar funtsak jasotzeko lehen-lehen lerroan Iberdrola edota Repsol bezalakoenpresak jartzen dituztenean.\nBeraz, norabide-aldaketa sakona behar dugu, eta hori ez da posible izangobaldin eta euskal jendarte aktiborik ez badago. Horregatik, COP26 dela eta, Euskal Herriko hainbat sektoretako talde eta elkarteak erantzunak antolatzen arigara. Beharrezkoa da, eskualdez eskualde, klima larrialdiaren kausak areagotzendituzten enpresa eta gobernuak salatzea, agintariei benetako aldaketakeskatzea, eta bestelako gizarte eredu baterako bidean antolatzea. Klima-aldaketari aurre egitea justizia klimatikoko ekintza bat da Hegoaldekogizarteekiko, historian zehar Iparralde industrial eta kolonialak beren baliabideaklapurtu baitizkie, eta elkartasun-ekintza bat da etorkizuneko belaunaldiekiko.\ncrisis climática, Euskal Herria, euskaraz, Uncategorized\nclima, cop 26, crisis, cumbre, Donostia, emergencia, Euskal Herria\n¡Libertad ya para ecologistas en Camboya!\n¿Salvará la Declaración de Glasgow los bosques del mundo?


Ternua etxearen gizonentzako NEUTRINO jaka erabat iragazgaitza (ur-zutabea, 20.000 mm) eta transpiragarria (MVP, 20.000 g x m2 x 24 h) da, eta oso egokia da running, trail, fast hiking, mendi-ibilaldi, trekking eta antzeko jardueretan erabiltzeko. Jantzi arin eta haize-babesgarria da, eta patroi artikulatuak ditu, jardueran zehar mugikortasun bikaina emateko. PFCrik gabeko uraren kontrako tratamenduarekin egina dago, eta erabat konprimagarria da, barne-patrikan gorde baitaiteke. Erosoagoa izan dadin eta funtzionaltasun handiagoa izan dezan, lokarri eta itxigailu bidez estutu daitekeen gerria du. Gainera, bularraldean, patrika kremaileradun bat du, eta, ikusgarritasuna areagotzeko, zati islatzaileak ditu.\nJaka erabat iragazgaitza (20.000 mm-ko ur-zutabea) eta transpiragarria (MVP 20.000 g x m2 x 24 h), Pertex® Shield + ehunean egina (12 Denier eta 53 g/m2).Uraren kontrako tratamendua dauka, PFC gabekoa, eta kokots-babesa, hauspoa besapeetan eta patroi artikulatuak, mugikortasuna errazteko. Gainera, oso konprimagarria da (barnealdeko poltsikoan gorde daiteke, erraz eraman ahal izateko) eta lokarri eta tanka bidez estutzeko gerria du, hala nola kremaileradun poltsikoa bularraldean eta xehetasun islatzaileak, errazago ikus gaitzaten.\nSpecial Price 53,00 € Regular Price 59,95 €


Arkauteko pariderarekin hasi gara\nPasaden egunetan hasi dugu Arkauteko ardien pariderarekin. Halaber, 2018ko artzaintza egutegiaren planifikazioarekin hasi gara, eguraldi hona egiten hasten denerako.\nLurzoru-tenperatura sentsoreen informazioa deskargatzen hasi gara.\nOndoz ondoko laugarren urtean artzaintza regeneratiboa egiten den lursailetan jarritako tenperatura sentsoreak informazioa jaso eta gero, datuak deskargatu ditugu. Sentsoreek bateria izaten jarraitzen dute, ondorioz, beste urte batez jarraituko dute informazio jasotzen.


gilda-eguna-2020 – Cofradía de la gilda y el pintxo\n2020ko abenduaren 19an, larunbata\nGilda Eguna datorren abenduaren 19an, larunbata, ospatuko da. Gipuzkoako 100 taberna baino gehiagotan egun guztian zehar pintxoa dastatu ahalko da, euro 1ean bakar-bakarrik!.\n2020KO GILDA EGUNAREN ENBAXADOREAK\nHogei urte, zazpi disko, hamaika emozio ... Dagoeneko bi hamarkada pasatu dira Donostiako bost lagunek ikasketei denbora lapurtu eta entsegu gela batean beraien lehenengo abestiak sortzen hasi zirenetik. La Oreja de Van Gogh izenarekin bataiatu zuten ziurgabeko abentura hori mundu mailako arrakasta zirraragarria bilakatu zen gero. Espainiako popean abesti ezagunenetariko batzuk utzi zituzten bidean eta horrez gain, bertako artistek inoiz amestu ez zituzten sariak irabazi eta XXI. mendean salmenta gehien izan duen talde nazionalaren titulua ere eskuratu zuten.\nJarduera hau sukaldariei zuzenduta dago, Gildak egiteko jatorrizko moduan eta sormenean berrikuntza sustatzeko. 16:00etan egingo da Donostiako Bera Bera Jatetxean eta epaimahai batek erabakiko du Gildarik originalena eta sortzaileena. Irabazleak 500 euro eta diploma jasoko ditu.


1975: iraultzaren benetako urtea? — Gaztezulo\n1975: iraultzaren benetako urtea?\n1975: iraultzaren benetako urtea? https://www.gaztezulo.eus/albisteak/1975-iraultzaren-benetako-urtea https://www.gaztezulo.eus/albisteak/1975-iraultzaren-benetako-urtea/@@download/image/52p35-1_1366796782.jpg\n1977 urtea giltzarritzat jotzen da rockaren historian, orduan sortu omen zelako musika mundua goitik behera irauli zuen punk mugimendua. Dena den, iraultzaren haren arra lehenago sortu zen, 1975 urtean, hain zuzen.\nAskotan esan izan da musika "olatu berriaren" zero urtea 1977a izan zela. Izan ere, 1977ko mugimenduak oihartzun handia izan zuen komunikabideetan, eta gauza guztiak katalogatzeko joera dagoenez, data zehatza jarri nahi izan zitzaion eztanda hari. Dena den, 1977a baino pare bat urte lehenagotik, zerbait egosten ari zen musika munduan. Orain argi dago: 1975a izan zen zero urtea.\nGauzak diren bezala: 1975ean, rock & rollak bere historiako garairik txarrenetakoa bizi zuen. Egoera negargarri horretaz jabetzeko, nahikoa da garai hartako prentsaren ranking-ak begiratzea: rock sinfonikoa, A.O.R. estiloa, disko-musika, heavy zaharkitua\ngiroa penagarria zen benetan. Gainera, betiko izartxo eta balada-egile jasangaitzek disko negargarriak egiten jarraitzen zuten (Stones, Rod Stewart, Elton John\nPanorama hura nahikoa negargarria ez balitz bezala, AEBtan ordurako bananduak zeuden New York Dolls, MC5 eta Stooges taldeak, eta Ingalaterran ere glam rock-a gainbeheran zegoen. Horrexegatik, benetako rock´n´rollaren espiritua, esentzia eta amorrua katakunbetara itzuli zen. Rock´n´rolla itzuli egin zen garagardo, izerdi eta ke usaineko taberna eta klub txikietara. Itzuli egin zen underground-era.\nIngalaterra 74-75: pub-rocka\nPub rock delakoak ez zuen sekula estetika komun eta zehatzik izan, ezta soinu jakinik ere. Baina talde guztiek antza zuten gauza batean: denek antzeko modua zuten kantak interpretatzeko, eta areto eta antzokietan aritu beharrean, tabernetan aritzen ziren. Pub rock-ean, ikuslegoaren eta musikarien arteko hurbiltasunak giro berezia sortzen zuen, agertoki kobentzionaletako zurruntasunetik urrun.\n1970eko lehen pub rock olatuari, bigarren bat jarraitu zitzaion 1974-75ean. Hain zuzen, olatu hura punk musikaren aitzindari garbia izan zen. Izan ere, lehen pub rock olatuko taldeek soul eta countryaren eragina bazuten, bigarren olatukoek askoz soinu rockero eta gogorragoei heldu zieten. Horren erakusgarri onak dira Dr. Feelgood, Eddie & the Hot Rods, Count Bishops eta Hammersmith Gorillas. Baita hasierako Motorhead ere.\nAipatutakoak benetako rock´n´roll taldeak ziren, eta zenbait salaketa sozial kenduta, bere egiten zituzten punk-aren helburuetako batzuk. Azken batean, bi mugimenduek gauza bera nahi zuten: multinazionaletako rock izarrek zuzendutako musika merkatu mengela irauli nahi zuten.\nPub-rockak ez zituen punkaren osagai politiko, sozial eta estetikoak izan, talde haientzako musika baitzen gauzarik garrantzitsuena. Musika ona egin nahi zuten, zerbeza bat hartuaz entzuteko moduko musika ona. Besterik ez.\nElvis Costello, Nick Lowe, Paul Carrack, Ian Dury, Mark Knopfler eta Joe Strummer dira pub rock mugimendu hartan hasi, eta urte batzuk igaro ondoren, ospe handia lortu zuten musikarietako batzuk.\nEgun, kristo guztiak daki punka New York-en sortu zela, eta ez Ingalaterran. Dena den, mugimendu bezala -eta batez ere komunikabideei dagokionez-, Londresek jantzi zuen iraultza hura sortu izanaren dominatxoa. Hala ere. New York-eko mugimenduak izandako garrantzia ukaezina da. Izan ere, bertako musikari gazte batzuek New York Dolls eta Velvet Underground taldeen hain zuzen, hiriak inoiz emandako talderik onenak- lekukoa hartu zuten. Musikaren berpizte hori CBGB eta Max´s Kansas City klubetan gertatu zen.\nHain zuzen, New York Dolls taldea 1975ean banandu zen, eta garai hartan, Malcon Mclaren izeneko gazte bat zen beraien managerra. Ondoren, Sex Pistols taldearen managerra izan zen Mclaren, eta ondo frogatuta dagoenez, 1977an yankiengandik ikasitakoak aplikatu zituen Ingalaterran, punk iraultza pizteko.\nHala, New York Dolls taldeak utzitako hutsunea beste talde batzuek bete zuten: Ramones, Dictators, Neon Boys, Wayne County & The Backstreet Boys, Mumps, Patti Smith\nLaburbilduta, New York-eko garai hartako underground soinua hiru "korrontetan" sailka daiteke. Batetik, Dictators taldeak metala eta surfaren arteko nahasketa zaratatsu eta dibertigarria egiten zuen. Bestetik, Ramones taldeak gaizkile nerabeen irudia goratu zuen, pop pildorak azkartasun eta sinpletasunaz bilduz. Hirugarrenik, Television taldeak eta Patti Smith-ek, AEBtako underground literaturaren izen handien autore ikuspuntua hartu zuten. Azkenik, Blondie eta Mumps taldeen retro pop camp musika aipatu behar da, urte batzuk beranduago New Wave izena hartu zuen estiloari aurrea hartu ziona.\nNew York-en itzalpean\nNew York izan zen epizentroa eta motorra. Baina AEBtako beste hiri batzuetan ere, Boston-en eta Cleveland-en adibidez, oso talde interesgarriak sortu ziren garai berean: DEVO, Rubber City Rebels, Rocket from the Tombs, Nervous Eaters, Modern Lovers, DMZ, Real Kids, Electric Eels\nNervous Eaters taldeko kantari eta gitarrajotzaile Steve Cataldok behin baino gehiagotan esana da: "Bostonen mugimendu sendoa sortu zen Rat Club aretoaren inguruan, baina sekula ez genuen New York-eko olatuak izandako oihartzunik izan". Hala ere, mugimendu hura esistitu zela frogarik onena da Nervous Eaters taldearen "Eaterville" diskoa. Penniman Records diskoetxeak oraintsu argitaratu duen aipatu diskoan, 1973-1975 urteetan egindako grabazioak entzun daitezke, eta Nervous Eaters taldearen soinuak Ramones edo Dictators-en antz handia duela frogatzen du.\nAustralia: 70eko hamarkada erdialdea\n70eko hamarkadan, bi talde ari ziren soilik Australiako lehen punk rock olatuan, baina urteekin, bi talde horiek berebiziko eragina izan dute mundu osoan: The Saints eta Radio Birdman taldeez ari gara.\nThe Saints taldeak 50-60ko hamarkadetan zituen sustraiak, rythm & blues estiloan eta 70eko hamarkadako rock gordinean, hain zuzen. Radio Birdman-ek, aldiz, 60-70 hamarkadetako rock underground amerikarraren eragina zuen. Bi talde horiek gaur egun arte bizirik iraun duen suziria piztu zuten: garage rocka.\nBehar bada, Australiako garage rocka ez zen Londreskoa eta New Yorkekoa bezain ospetsua izan, baina gaur egun, Australiatik heldutako eskola haren eragina begibistakoa da: Suediatik Japoniara, edo Argentinatik Donostiako Buenawistara, nonahi antzematen da haien itzala.\nAustraliako mugimenduaren epizentroa Sydney hiria izan zen: 1974-78ra, Radio Birdman jaun eta jabe izan ziren han. The Saints taldea Brisbane hirikoa zen, baina 1977an aldatu ziren Sydney hiriburura.\nPunk britaniarrak eztanda egin zuenean, Australiako bi talde hauek Ingalaterra konkistatu nahi izan zuten, baina ez zuten zorte onik izan. Izan ere, Erresuma Batuan interes gutxi izan dute beti antipodetako taldeekiko. Saints-ek Radio Birdman-ek baino zorte hobexeagoa izan zuen, baina beraiena bost minutuko izarraldi laburra izan zen. Porrot haren eraginez, bira bukatutakoan, Radio Birman desegin egin zen. The Saints taldean aldaketak izan ziren, eta jatorrizko taldekide gehienak aldatu ondoren, beste musika estilo batzuk egiten hasi ziren\nAipatutako mugimendu hauek, punk-a eta new wave delakoak baino oihartzun txikiagoa izan zuten. Dena den, haiek izan ziren iraultzaren benetako aitapontekoak. Laburbilduz: 1975 urteak musika talde eta disko sorta zoragarria utzi zizkigun.\nEspazioan Lurretik 225 kilometroko distantzira, Apolo XVIII. eta Soyuz XIX. koheteek akoplamendu maniobra egin zuten. Ondoren, hantxe bertan, Thomas Stafford astronauta iparamerikarrak eta Alexei A. Leonov sobietarrak bostekoa eman zioten elkarri.\nBill Gates-ek Microsoft enpresa sortu zuen. Ordutik bapo aberastu da gero!\nAngolan Gerra zibila piztu zen, Afrikako herriak Portugalengandik independentzia lortu ondoren. Angolako gatazka, gerra hotzaren ispilu izan zen: Sobiet Batasunak eta Kubak laguntza eman zioten bertako gobernuari, eta AEBek gerrila antikomunistaren alde egin zuen.\nSteven SpielbergZine zuzendariak "Jaws" ("Marrazoak") filma estreinatu zuen. Pelikulak arrakasta handia izan zuen mundu osoan. 1975ean, baina, film eder bat baino gehiago ekoitzi zen: "O Thiassos" (Theo Angelopoulos), "The Man who would be king" (John Huston) eta "Dersu Uzala" (Akira Kurosawa).\nVietnam Gerra 1975eko apirilaren 30ean amaitu zen, AEBtako armadak ingurutik alde egin zuenetik bi urte igaro ondoren. Ipar Vietnamgo armadaren tankeak Hego Vietnamgo hiriburuan, Saigon-en, sartu ziren.\nRamones Ramones Sire, 1976\nUharte batera disko bakarra eraman beharko bazenu, hau aukeratu. Disko honek ederki frogatzen du, abesti onak egiteko, batek ez duela zertan musikari ona izan behar. Abesti laburrak, batere birtuosismorik gabe eta jatorrizko rock´n´rollaren zordun.\nDr. Feelgod Malpractice Liberty, 1975\nRock´n´roll eta R&B; disko aparta, Johnny Kid & The Pirates taldearen oinordeko zuzena. Beren bigarren disko honetan, ingeles hauek beren onena eman zuten, pub rocka gogortuz eta punk txakurkumeen intentsitatea gaindituz. Kitzikagarriak.\nRadio Birdman The essential (1974-1978) Sub pop, 2001\nTaldearen ibilbidea jasotzen duen antologia hau Radio Birdman ezagutzeko modurik onena da. Bestalde, ezinbestean irakurri beharrekoa da Vivien Johnson-ek idatzitako biografia, aurten Leioa Discos Crudos diskoetxeak gaztelaniaz argitaraturikoa.\nThe Heartbreakers What goes around\nlive in NYC, 1975 Bomp, 1991\nEz da beren zuzeneko diskorik onena, baina garai hartan Richard Hell-ek taldean jarraitzen zuen, eta hor datza diskoaren grazia. Kanten zerrenda, urteekin Heartbreakers-en klasikoak bihurtutako abestien, eta Voidoids taldea izango zenaren arteko nahasketa da.\nThe Modern Lovers The modern lovers Beserkley, 1976\nThe Modern Lovers erreferentzia handia izan zen punk talde britainiarrentzat. Velvet underground taldearen eragina zuten, eta Jonathan Richman-en gidaritzapean, urteen joan etorriari ondo eutsi dion disko atenporal hau egin zuten.\nMotorhead On parole UA, 1979\n1975-1976a bitartean grabatutako diskoa da, eta dirudienez, United Artists diskoetxeari ez zitzaion askorik gustatu, bere garaian ez baitzuen argitaratu ere egin. Pub rockak emandako fruitu basatiena Motorhead izan zen, eta egun ere, punk-etik eta heavy-tik at jarraitzen dute.\nThe dictators Go girl crazy Epic, 1975\nDetroit-eko rockaren eta punk-aren arteko benetako katebegia: rock´n´roll hoberenaren esentzia bizirik iraunarazi zuten, rock gogorra eta zatarkeria nahastuaz. Disko honetan, garbi utzi zuten himno nerabeetan kontzentratutako beren doktrina berezia.\nThe Runaways The runaways Mercury, 1976\nNeska gaiztoek egindako rock makarroia. Gizonezkoen agindupeko negozioan, emakumezkoek ere gauzak ondo egiten zituztela erakutsi zuten. Cherry bomb abestia dakar, benetako printzipio deklarazioa.\nNervous Eaters Eaterville vol. 1 Penniman Records, 2004\nEz zuten Bostongo beste talde batzuen zortea izan (Cars, Modern Lovers, Real Kids). Disko honek 73-75 urteetan grabatutako materiala biltzen du, eta Nervous Eaters ezkutuan gordetako altxor horietako bat dela erakusten du.\nPatti Smith Horses Penniman Arista, 1975\nBere poesia eletrifikatu zuen, garai hartako disko klasikoetako bat grabatuaz. New York-eko CBGB klubarekin lotutako mugimenduaren lehen diskoa izan zen. Diskoaren azaletik bertatik, punk jarrera argia dario.


Iñigo Lejarza - Wikipedia, entziklopedia askea.\nIñigo Lejarza Ortiz (Bilbo, Bizkaia), euskal kazetari eta irrati esatari bat da.\nEuskal Herriko Unibertsitatean Informazio Zientzietan eta Iragarkigintzan lizentziatua, Radio Nervión eta Euskadi Gaztean esataria izan zen. Radio Euskadin Pompas de papel irratsaioaren esatari eta kolaboratzaileetako bat izan zen.\n1995. urteaz gertoztik telebistan ere lan egiten du, ETB 2n Yolanda Alzolarekin batera "Cosa de dos" saioa aurkeztu zuen, eta Canal Euskadin "Llueve en Seychelles" saioa. Beste hainbat saioetan kolaboratzailea izan da.\n↑ Iñigo Lejarza, linkedin.com (Gaztelaniaz)\nEuskadi Gazteko esatariak\nOrriaren azken aldaketa: 7 iraila 2020, 21:44.


Guaixeren Udako 4. Argazki Lehiaketak sarituak ditu - Sakana - Guaixe.eus\nGuaixeren Udako 4. Argazki Lehiaketak sarituak ditu\nGuaixe 2018-09-14 09:04\nLaida. Argazkia: Izaskun Bengoetxea\nUda hasieratik irailaren 3ra arte sakandarrak kameraren bidez jasotako irudiak guaixe.eus-en elkarbanatzera gonbidatu genituen. Guztira 47 argazkik hartu dute parte Guaixeren X. Argazki Lehiaketan\nZaila da udari agur esatea: oporrak, bidaiak, eguraldi ona, igerilekuak, hondartza... Hala ere, argazkiek udan bizitako unetxoak betiko gogoratzeko aukera ematen dute. Hortaz, guaixe.eus web orria sakandarren oroimenen ahaztezineko bilduma bihurtu da Udako Argazki Lehiaketari esker. 47 argazki aurkeztu dituzte.\nLehiaketan aurkeztutako argazkien artean bi sari zueden banatzeko. Bata, epaimahaiarena, Eroski Bidaiak bidaia-agentziak oparitutako Costa Dauradan hiru lagunendako (bi nagusi eta ume bat) zazpi gauko egonaldia da, eta Kiki argazkilariaren laguntzarekin epaimahaiak erabaki du Udako Argazki Lehiaketaren argazki hoberena Laida deitutakoa dela. Izaskun Bengoetxea Delgado irintarra da argazkiaren egilea. Irudiaren lehenengo planoan txankletak ageri dira, atzean itsasoa dagoela.\nIzaskun Bengoetxea Eroski bidaiak-en saria jasotzen.\nBigarren saria Errigorako lotea da eta www.guaixe.eus web orriko bisitariek eman dute. 1.356 bozka jaso dira eta internauten 358 botok erabaki dute Iluntzean uraren ertzean dela Udako Argazki Lehiaketako argazki politena. Irakurleek aukeratutako argazkian ere hondartza ikusten da, iluntzen ari dela argiloarekin. Argazkia Iosune Razkin Iglesias uhartearakildarrarena da.\nIluntzean uraren ertzean. Iosune Razkin Iglesias.\nIosune Razkin saria jasotzen.\nFernando Morenoren argazkia.\nIratxe Sorianoren argazkia.\nAinhoa Imazen argazkia.\nAmaia Urrizaren argazkia.\nMaite Urrizaren argazkia.\nSergio Mororen argazkiak.\nGuztira 1.356 bozka izan dira\n358. Iluntzean uraren ertzean. Iosune Razkin Iglesias\n298. Alpetako Milak behiekin. Amaia Urriza\n201. Tre cime di Lavadero, Dolomitak. Maite Urriza\n153. Di Cerezza Lakua. Sergio Moro\n35. San Donato Beriain. Xabier Razkin\n34. Herri baten isla. Kanbodia, Abuztua. Iratxe Soriano\n34. Dubrovnik. Ander Reparaz\n33. Veneziako urak zeharkatzen. Ander Reparaz\n32. San Donato - Beriain. Xabier Razkin\n26. Khmerren iluntasunean argia. Kanbodia, Abuztua. Iratxe Soriano\n2018. Udako argazki lehiaketa\nGuaixe 2018 uzt 10 Sakana 3\nLehiaketan parte hartzeko oinarriak hemen. Zorte on danori!!


Azkoitiko Duatloi Herrikoia jokatuko dute hilaren 19an, eta izena eman daiteke - Urola Kostako Hitza : Urola Kostako Hitza\nAzkoitri triatloi klubak antolatuta, seigarren urtez Duatloi Herrikoia jokatuko dute uztailaren 19an, ostiralez, Azkoitiko kaleetan zehar. 18.30ean hasiko da proba Balda plazatik, eta kirolariek bi kilometro korrika, 5,2 kilometro bizikletan eta lasterka beste kilometro bat egin beharko dute. Taldeak dagoeneko zabaldu du izen-ematea, eta parte hartzaileek probaren eguneko 12:00ak bitartean izango dute inskribatzeko aukera. Gehienez, 50 lagunek parte hartu ahal izango dute proban, eta horiek triatloi.org atarian eman beharko dute izena.\nAzkoitiko Herrikoi Duatloiaren azken edizioak larunbatez jokatu izan dituzte, baina urtez urte beheraka joan da probaren parte hartzea, eta aurten, lehenengo edizioan egin zuten bezala, ostiral arratsaldez lehiatuko dira kirolariak. Izan ere, antolatzaileen asmoa da probak ahalik eta parte hartze altuena izatea, eta horregatik aldatu dute hitzordua. Horrez gain, beste hainbat aldaketa ere izango da parte hartzea bermatzeko asmoz. Kirolariek bost euro ordaindu beharko dute izena ematen dutenean, baina egunean bertan dortsala jasotzen dutenean, antolatzaileek itzuli egingo diote ordaindutakoa.\nBigarren irteera, taldean egiteko\nAzkoitrik gogoratu du proba herrikoia dela uztailaren 19an jokatuko dutena. Horrenbestez, federatutakoak podiumean sailkatzen badira ere, ez dute garaikurrik jasoko. Bestalde, aurrena helmugaratzen den lehen bikote mistoak ere saria jasoko du aurten, parte hartzea sustatzeko asmoz. Horrez gain, triatloia probatu nahi baina “zalantzak” dituenak ere izango du aukerarik proba horretan. Izan ere, klubeko hainbat kideren laguntzarekin eta taldean egiteko bigarren irteera bat egongo da lasterketan, irteera ofiziala hasi eta minutu batera. Antolatzaileen esanetan, “presiorik gabe” eta “erritmo lasaian” egiteko parada izango dute horren aldeko hautua egiten dutenek. Ordea, probaren sailkapenetik kanpo geratuko dira horiek.\nOhiko ibilbidea izango du probak. Balda plazatik abiatuta, herriko kaleak zeharkatuko dituzte korrika, eta Munategiko industrialera joango dira, bi kilometroko ibilbidea osatu arte. Ondoren, beste 5,2 kilometro egingo dituzte bizikletan, eta amaitzeko, korrika egingo dute beste kilometro bat. Balda plazan amaituko da proba. Ildo horretan, fisikoki zein materialari dagokionez inork arazoren bat izango balu, taldeak azpimarratu du “ahal duen neurrian” haiei laguntzen saiatuko dela. Horretarako, herritarrak klubarekin jar daitezke harremanetan, azkoitikott@gmail.com helbidera idatzita.


Valogreenen planta dela-eta, Arrasatera joango da Bergarako kooperatiba bat - Debagoiena - Goiena.eus\nValogreenen planta dela-eta, Arrasatera joango da Bergarako kooperatiba bat\nUxue Igarza Loiola 2021-12-11 17:10\nLarramendiko poligonora joatekoa zen 200 langileko kooperatiba bat Arrasatera lekualdatuko da, "ez duelako Valogreenen hondakinen planta ondoan nahi". Udal Gobernuak adierazi du "arrisku hori aurreikusita zuela", eta Jaurlaritzari orain arteko jarrera "birpentsatzeko" eskatu dio.\nBergarako Udal Gobernuak ohar bidez jakinarazi du 200 langile dituen kooperatiba batek hartutako erabakia: Larramendiko poligonora joan ordez, Arrasatera joango da. "Egoitza nagusia Bergaran duen kooperatiba bat Larramendira joatekoa zen negozioa handitzeko, baina abenduaren 9an egindako batzarrean erabaki du, Larramendira joan ordez, Arrasatera joatea", azaldu du Udalak, enpresaren izena aipatu gabe.\nHorrekin batera azpimarratu du hondakinen planta ezarri aurretik ere "kalteak jasaten" hasi dela herria, eta Jaurlaritzak Larramendiko poligonoa "kondenatu" duela: "Eusko Jaurlaritzak Valogreene Paper BC, SL-k ustez sortuko lituzkeen hamabost lanpostuak herriko kooperatibako 200 horien gainetik jarri ditu. Ez hori bakarrik, hondakinen planta bertan ezarriko balitz ez dago ziurtatzerik beste enpresa batzuk bertara joango direnik ere".\nGauzak horrela, Udal Gobernuak Jaurlaritzari eskatu dio "aintzat har dezala plantak enpleguan eragingo duen kaltea", eta "birpentsa dezala Valogreene Larramendin ezartzearen inguruan duen jarrera".


Tenages - Wikipedia, entziklopedia askea.\nGreziar mitologian, Tenages, heliadetako bat zen, Helios jainkoa eta Rodo lamiaren zazpi semeetako bat.\nBere anaiekin eta bere amarekin batera gobernatu zuen Rodasen, Telkinek, Zeusek ez suntsitzeko ihes egin ondoren. Tenages, bere aitak hala irakatsi baitzion, astrologia, nautika eta metalgintzan nabarmendu zen, hainbeste, ezen, bere anaietako lauk, Aktis, Kandalo, Makareo eta Triopasek, bekaitzak jota, hil egin zutela.\nBehin hilketa ezagutu ondoren, hiltzaileak, Rodasetik erbesteratu behar izan ziren, euren ihesaldian, Egeo itsasoko zenbait uharte eta urrutiko lurralde batzuk, Egipto kasu, kolonizatuz. Soilik hilketan parte hartu ez zuten bi anaiak, Okimo eta Zerkafo, geratu ziren Rodasen, uharteko errege bakar bihurtuz.\nOrriaren azken aldaketa: 24 azaroa 2019, 18:07.


SSÇ (delinkuentziaz jotako gaztea) Zigor Errekurtsoaren Eskaera »Adana İncekaş Abokatu Bulegoa\nAv. Esan zuen Incekas\nSSÇ (Haurrak Krimenarekin Kondenatua) Zigor Errekurtsoaren Eskaera -1-\nSSÇ (Haurrak Krimenarekin Kondenatua) Zigor Errekurtsoaren Eskaera -2-\nZIGORREKO DEPARTAMENTU JUDIZIALAREN ()\nSAKARYA EPAITEGIAREN EPAITEGIAREN EPAIMENA\nERREKURTSOAN AKUSATUAK AURKITU ZITUZTEN:\nORDEZKARIA : Abokatua Saim İNCEKAŞ - Adana\nT. GAIA : Gure eskaeran datza, tokiko auzitegiaren erabakia .......... Adingabeen Epaitegia ...…… .. zenbakiarekin .......... zenbakiarekin batera errekurtsoaren berrikuspenaren ondorioz BALIOGARRI dadin.\nDESCRIPTION : Auzipetuak Turkiako Zigor Kodeko 141/1 eta 142/1-b artikuluen arabera zigortu zituzten tokiko auzitegiak eraikinean gordetako ondasunak lapurtu, erosi edo onartzeagatik. Erabaki hau legearen eta zuzentasunaren aurka dago.\nAuzipetuen artean ……. Istilua gertatu zenean esekitokitik galtza batzuk baino ez zituela hartu eta gerritik eusten zituela adierazi zuen bere altuera neurtzeko, aparte denda horretatik ez zuela lapurtu. Ez dago delitu hori egin zuenaren ebidentzia konkreturik. Horren arabera, akusatuari buruzko froga zehatz eta sinesgarririk ez dagoenez, delitua egin zuenaren inolako zalantzarik gabe. susmagarriak zalantzaz baliatzen den printzipioa Auzitegiaren absoluzio epaia eman behar duen arren, bidegabea da eta legearen aurkakoa da.\nAuzipetuak egotzitako delitua onartzen ez duen arren, legearen eta justiziaren aurka dago artikulu hau aplikatzeko tarterik ez dagoela erabakitzea, TCKren 145. artikulua akusatuari aplikatu behar zaion bitartean. Berriro ere, akusatuari buruzko epaiaren iragarpena atzeratu beharrik ez dagoen erabakia bidegabea eta legearen aurkakoa da. Bidegabea da eta legearen aurkakoa.\nBeste akusatua …………. Nahiz eta kexa-egileak bere lantokiaren aurrean aurkitutako berokia erosi eta gero berokia saldu ziola adierazi zuen ......, onarpena ez da froga bakarra eta beste froga zehatz batzuekin lagundu beharko litzateke. ebidentzia osagarrien (konkretuen) bidez egiaztatzen ez den onarpen abstraktuaren oinarria, ez dator bat agerpenarekin eta errealitate materialekin eta froga zientifikoekin kontrajartzen da. egia materialera iristeko printzipioa Espedientean ez dago delitu hau egin duen beste froga zehatzik.\nTCKren 145. artikulua demandatuari aplikatu behar zitzaion arren, aldeko xedapena ez da aplikatu. Nahiz eta delitua jasan duten ondasunen balioa nahiko txikia izan gaur egungo baldintzekin alderatuta, artikulu honek ez du demandatuari aplikatu zaio. Era berean, demandatua ………. Hala ere, akusatuaren egoera ekonomiko txarra zela eta, armarria saldu zuen bere behar ekonomikoak asetzeko. Hori dela eta, TCKren 147. artikulua demandatuari aplikatzea erabaki zen, baina erabaki zen lekurik ez zegoela. Gai horiek guztiak bidegabeak eta legez kanpokoak dira eta hondatzeko arrazoia eskatzen dute.\nTokiko auzitegiak auzipetuen, beste auzipetuen artean ………… inguruan ezarritako absoluzio epaian parte hartzen ari zela …………… eta. ………… .. -ren aurkako kondena bidegabea eta legearen aurkakoa da eta atzera egiteko arrazoia eskatzen du.\nONDORIOA ETA ESKARIA : Goian ematen eta azaltzen saiatu garen arrazoiengatik eta zure Auzitegi Goren maiteak ofiziozko erabakia hartuko duelako; Errespetuz eskatzen dut errekurtsoaren azterketa amaitzean tokiko auzitegiaren erabakia bertan behera uzteko.\nYARGITAY KRIMINAL DEPARTAMENTUA ESKUBIDEA\nADANA HALA PENAL EPAITEGIARI\nERREKURTSO ERREKURTSOA :\nDELITUA: gaueko lapurreta, lapurreta kualifikatua, ondasunen kalteak\nGAIA: ... Zigor Auzitegi Nagusiaren erabaki arrazoitua ... / ... E, ... / ... zenbakia zen. hornidura ustezko gaueko lapurreta 6 / E idatz-zatiaren aurka ..., ustezko gaueko lapurreta 6 / E idatz-zatiaren aurka ..., ustezko lapurreta 6 / F idatz-zatiaren aurka ... ustez ustez egindako ondasunak kaltetzeagatik ... Metodo eta legearen aurka egoteko helegitea jasotzen duen eskaera.\n... Zigor Auzitegi Nagusiko bezeroa ... / ... Merituak ... / ... Erabakia zenbakituta dago ume …. Zigorraren inguruko erabakiak prozeduraren eta legearen aurkakoak dira, karar eman dadila eskatzen dugu.\nSSÇ…. buruz ... " Ez dago ebidentzia zehatzik, konkreturik eta zalantzarik gabe gauean lapurreta delitua egin zuenik, ustez bere aurka egin zuela eta saiakeraren fasean egon zela. Fitxategi osoaren esparruan ulertzen da SSÇ-k dirua eskatzen diola parte hartzaileari hartzekodunaren kontura. Hori dela eta, SSÇ-n arpilatze delituaren elementuak ez ziren gertatu, eta ez dago delitua egin zuenik. Berriro ere, okerra da zigortua izan behar dela erabakitzea, parte-hartzaileak adierazitakoa baino ebidentzia zehatz konkreturik ez dagoen arren ... lapurreta kualifikatuaren eta ondasunen gaineko kaltearen delitua egin zuen ...\n... " ... aurkako ustezko arpilaketari dagokionez. ' eta haien adierazpenetatik ulertzen den moduan, edozein mehatxatzailea iraina edo presiorik gabe eman zioten dirua SSÇri. SSÇ-k diru hori nahi zuen lortuko zuelako. Hori dela eta, okerra da SSÇ zigortzea erabakitzea ... espoliazio delituaren elementuak gertatu ez diren arren.\n18 SY TCKren 5237. artikulua ez aplikatzea ere okerra da, kontuan hartuta SSÇ ..., entzunaldietan gehiegiz edo errespetu handiz jokatu ez zuena, 62 urte baino gutxiago zituela.\nSSÇri egotzitako delituei dagokienez absoluzioa Erabakia hartu behar zenean zigortu beharreko erabakia eta TCKren 62. artikulua ez betetzea, nahikoa justifikazioan oinarritzen ez zena, prozeduraren eta legearen aurkakoa ere izan zen, eta ondorioz, erabakia errekurritzeko betebeharra sortu zen.\nONDORIOA ETA ESKATZAILEA: Arestian azaldu ditugun arrazoiengatik, bezeroari errespetuz eskatu eta bidaltzen diot krimenera bultzatu zuten haurrari buruzko erabakiak bertan behera uzteko eta zigortzeko eta SSÇ bereizita absolbitzeko.\n29ko maiatzaren 2021an editatu zuten azken eguna, 13:49\nEtiketler: gazteen errekurtso penalaren eskaera\n16ko irailaren 2017a 19:38\nSaim İncekaş abokatua. Adanan bizi da. Sortzaile gisa, bere Adana Zuzenbide eta Aholkularitza Bulegoan jarraitzen du lanean. Zuzenbide Penala, Dibortzio Zibila-Familia Zuzenbidea, Informatika Zuzenbidea defendatzea dira azterketa-arlo nagusiak. Praktika eta esperientzia du batez ere dibortzioan eta zigor zuzenbidean. Arlo horietako 5.000 artikulu eta artikulu baino gehiago ditu. Epistemofilia diagnostikoa dago. Helbidea: Kayalıbağ, Ziya Algan Negozio Zentroa, Turhan Cemal Beriker Blv. Ez: 9 Posta elektronikoa: av.saimincekas@gmail.com Telefonoa: 0534 910 97 43\nZure helbide elektronikoa isilpean gordetzen da.\nKontsultatu abokatu bati zure legezko gatazkak lortzeko!\nSSÇ (Haurrak Krimenaren Eraginez) Helegite Eskaera\nBilaketa kualifikatua egiteko Egin klik hemen.\nZer da estatua justiziarik ez dagoenean koadrila handi bat baino?\nPribatutasun politikaren aitorpena\nAdana Abokatu eta Lege Aholkularitza Zerbitzuak


Laix - Wikipedia, entziklopedia askea.\n49° 26′ 48″ N, 5° 46′ 48″ E / 49.4467°N,5.78°E / 49.4467; 5.78Koordenatuak: 49° 26′ 48″ N, 5° 46′ 48″ E / 49.4467°N,5.78°E / 49.4467; 5.78\nBaslieux, Chenières, Morfontaine, Ville-au-Montois eta Villers-la-Montagne\nLaix Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 216 biztanle zituen.\n2007an Laix udalerrian erroldatutako biztanleak 216 ziren. Familiak 77 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 16 seme-alabarik gabeko familiak ziren, 29 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 91 etxebizitza zeuden, 80 familiaren etxebizitza nagusia ziren eta 11 hutsik zeuden. 88 etxeak ziren eta 3 apartamentuak ziren. 80 etxebizitza nagusietatik 75 bere jabearen bizilekua ziren, 4 alokairuan okupaturik zeuden eta 1 doan lagata zegoen; 2 etxek bi gela zituzten, 4 etxek hiru zituzten, 17 etxek lau zituzten eta 56 etxek bost zituzten. 56 etxek euren parking plaza propioa zuten azpian. 34 etxetan ibilgailu bat zegoen eta 39 etxetan bat baino gehiago zituzten.\nLaix udalerriko biztanleria-piramidea 2009an .\n2007an lan egiteko adina zuten pertsonak 135 ziren, horien artean 92 aktiboak ziren eta 43 inaktiboak ziren. 92 pertsona aktiboetatik 83 lanean zeuden (51 gizon eta 32 emakume) eta 9 langabezian zeuden (3 gizon eta 6 emakume). 43 pertsona inaktiboetatik 6 erretiraturik zeuden, 17 ikasten zeuden eta 20 "bestelako inaktibo" gisa sailkaturik zeuden.\n2009an Laix udalerrian 77 unitate fiskal zeuden, 199 pertsonek osaturik. Pertsona bakoitzeko diru-sarrera fiskalaren mediana urteko 16.782 euro zen.\n2000. urtean Laix udalerrian 8 nekazaritza-ustiategi zeuden, 504 hektarea erabiltzen.\nBNF: 15264359w (data)


Uberan - Euskal Idazleen Elkartea - Goiatz Labandibarren iritzi artikulua: "Baina, zeri buruz hitz egin duzue?"\nBaina zeri buruz hitz egiten duzue? Zer dago esateko liburu bati buruz, gustatu zaizun edo ez kenduta?\nSekula irakurle talde batean parte hartu ez dutenak zeharo harritzen ditu liburu bera irakurri, elkartu eta hari buruzko iritzia partekatzeak. Harrituta galdetu izan didate batek baino gehiagok ZER egiten ote dugun…\nBaina, behin irakurle talde batean parte hartu duenak, berriz, badaki gozamen hutsa dela liburu bat irakurri, elkartu eta partekatze hori. Neurri batean, hain bakarkako edo intimo izan litekeen irakurketa ekintza sozial bihurtzen duelako Irakurle Taldeak.\nIrakurle talde batean barre egiten da. Eztabaidatu. Jendea ezagutu. Bestela irakurriko ez zenituzkeen literatur estiloak ezagutu. Berretsi ez zaizkizula gustatzen halako eta halako generoak. Ez dakizula komikiak irakurtzen. Edo, alderantziz: derrepentean, poesia deskubritu.\nEta sortzen den giro berezi hori, nola azaltzen da sekula Irakurle Talde batera animatu ez denari? Afari-meriendak, liburu ezkutuak… Konfiantza sortzen da, lagunarte bat literaturarekiko zaletasuna duena puntu komun (eta agian bakarra. Baina ze puntu komun garrantzitsua den horixe!) eta azkenean, liburuetatik tiraka-tiraka, mila kontu gehiago ateratzen dira. Esperientzia pertsonalak. Eta, bai, zergatik ez, batzuetan akaso terapiarako gune ere badira Irakurle Taldeak: hitz egiten da erditzeez, psikiatrikoan dauden senideez, klandestinitateko urteez eta… nahi den guztiaz.\nLiteratura, azken finean, ez baita bizitza baino. Eta, irakurle taldeak, azken finean, ez baitira bizitza hori bizitzen ari direnen gizarte ttikiak.